title: Kapteeni Grantin lapset

text: Duncanin lähtiessä iloisissa merkeissä paluumatkalle kohti Skotlantia Tom Ayrton jätetään saarensa yksinäisyyteen pohtimaan rikoksiaan, mutta hänen käyttöönsä annetaan kaikki, minkä urhea kapteeni Grant tovereineen on saarelle saanut rakennettua. Viimeisinä sanoinaan Ayrtonille lordi Glennarvan lupaa joskus palata tätä hakemaan.


title: Kapteeni Grantin lapset

text: Pitkän matkan jälkeen Duncan palaa kotisatamaan tuoden mukanaan sekä jokaisen matkalle lähteneen että heidät, joita etsimään lähdettiin.


title: Olemus

text: Olemus () tarkoittaa metafysiikassa sitä ominaisuutta tai ominaisuusjoukkoa, joka tekee jostakin oliosta tai substanssista sen, mitä se pohjimmiltaan on, ja joka sillä on välttämättä oltava ollakseen olemassa. Vastakohtana ovat aksidentaaliset ominaisuudet, jotka substanssilla on kontingentisti, ja joita ilman se voisi olla olemassa.


title: Olemus

text: Terminä olemusta on käytetty ennen kaikkea aristoteelisessa ja skolastisessa perinteessä. Esimerkiksi ihmisen olemus on tällöin yhdistetty sieluun. Nykyfilosofiassa varsinkin eksistentialismi tunnetaan ajatuksesta ”olemassaolo edeltää olemusta” – sen mukaan ihmisellä ei ole ulkoa annettua ennalta määrättyä olemusta.


title: Takaa-ajajat

text: Takaa-ajajat () on vuonna 1998 ensi-iltansa saanut toimintatrilleri. Elokuvan ohjasi Stuart Baird ja pääosissa ovat Tommy Lee Jones ja Wesley Snipes.


title: Takaa-ajajat

text: Elokuva kertoo Samuel Gerardista, joka on mukana rikollisia vievällä lennolla. Lentokone tekee pakkolaskun, mutta ajautuu veteen vauhdin ollessa liian kova. Tässä rytäkässä YK-talon murhista epäiltynä oleva Wesley Snipesin näyttelemä Mark J. Sheridan pääsee pakenemaan. Tommy Lee Jonesin näyttelemä Samuel Gerard lähtee jäljittämään Sheridania.


title: Olio (filosofia)

text: Olio on filosofinen käsite, joka viittaa johonkin asiaan tai entiteettiin. Laajimmassa merkityksessä olio samaistuu entiteettiin. Rajoitetummassa merkityksessä oliot tulkitaan entiteettiä kapea-alaisemmiksi: oliot ovat jotakin, joilla voi olla ominaisuuksia ja relaatioita eli suhteita toisiin olioihin. Tässä merkityksessä ominaisuuksia, suhteita ja monia muita entiteettejä, kuten joukkoja, ei lueta olioiksi, vaan ne kuuluvat toiseen loogiseen kategoriaan.


title: Olio (filosofia)

text: Olion käsite liittyy läheisesti toisaalta substanssin käsitteeseen ontologiassa ja toisaalta subjektin käsitteeseen (vastakohtanaan predikaatti) kieliopissa ja logiikassa. C. S. Peirce määritteli olion miksi tahansa mitä voimme ajatella tai mistä voimme puhua.


title: Olio (filosofia)

text: Aivan kuten entiteettejä, olioita voidaan luokitella erilaisiin luokkiin. Eräs tapa on erotella toisistaan konkreettiset oliot (, yks. "concretum"), kuten fysikaaliset kappaleet, ja abstraktit oliot ("abstracta", yks. "abstractum"). Erottelua voidaan havainnoillistaa antamalla paradigmaattisia esimerkkejä kumpaakin luokkaa olevista olioista:


title: Olio (filosofia)

text: Eräs tapa määritellä olio on kertoa sen ominaisuuksista ja suhteista muihin olioihin ja itseensä. Esimerkiksi fysikaalisilla kappaleilla on ominaisuuksia ja suhteita. Näyttäisi siltä, että kaikkien kappaleiden ja muiden olioiden määrittely tapahtuisi niiden ominaisuuksien ja suhteiden kautta. Vaikuttaa esimerkiksi siltä, että ainoa tapa kuvailla omena olisi kuvailla kaikki sen ominaisuudet ja kuinka se liittyy muihin asioihin maailmassa. Sen ominaisuuksiin voivat kuulua punaisuus, koko ja koostumus, ja sen ja muun maailman välisiin suhteisiin ”pöydällä”, ”huoneessa” ja ”olla isompi kuin muut omenat”.


title: Olio (filosofia)

text: Oliouteen liittyvä filosofinen kysymys kuuluu, mikä on olion ja sen ominaisuuksien välinen suhde. Ontologiassa on erilaisia näkemyksiä siitä, missä määrin oliot ovat olemassa erillään niiden ominaisuuksista, eli olemassa pelkkinä substansseina, ja mikä olioiden olemassaolon luonne on. Substanssin ongelma on seurausta siitä, että koska substanssit havaitaan vain niiden ominaisuuksien kautta, substanssi itse ei ole koskaan havaintokokemuksen kohteena. Kysymys kuuluu, voidaanko substanssien olemassaolo kuitenkin olettaa.


title: Olio (filosofia)

text: Olioiden olemusta koskevia pääteorioita on kaksi: Substanssiteorian mukaan substanssit (oliot) ovat erillisiä niiden ominaisuuksista. Kimpputeorian mukaan oliot ovat pelkästään niiden ominaisuuksien kimppuja, eikä ominaisuuksista itsenäisiä substansseja ole olemassa.


title: Hukkaa päälle!

text: Hukkaa päälle! on Yle TV1 -kanavalla vuosina 1981–1983 esitettyyn viihdesatiirisarja "Hukkaputkeen" perustuva albumi. Levy sisältää sarjassa esitettyjä musiikkiesityksiä.


title: Hukkaa päälle!

text: Levyllä laulavat sarjasta tutut näyttelijät Kari Franck, Kristiina Halkola, Erkki Saarela, Jukka Sipilä ja Leena Uotila. Lisäksi levyllä esiintyvät myös laulajat Pave Maijanen, Irina Milan ja Pepe Willberg.


title: Hukkaa päälle!

text: Kaikkien levyn kappaleiden, paitsi ”Syysromanssin”, sävellyksistä ja sanoituksista vastaa Olli ”Puppe” Ahvenlahti.


title: Hukkaa päälle!

text: Albumista julkaistiin vuonna 2001 CD-versio.


title: Sturm und Drang (yhtye 1980-luvulla)

text: Sturm und Drang on 1980-luvun alkupuolella toiminut rockyhtye, jossa soittivat Ylioppilaslehdessä vaikuttaneet Tuomas Nevanlinna (kitara), Ilkka Tuomi (syntetisaattori), Asser Korhonen (koskettimet), Kari Kontio (laulu) ja Timo Harakka (saksofoni)..


title: Viikinkien idäntie

text: Viikinkien idäntieksi kutsutaan jokireittejä, joita pitkin viikingit matkasivat Itämereltä nykyisen Venäjän alueelle ja usein kauemmaksikin kohti Mustaamerta ja Kaspianmerta. Idäntien muinaisnorjankielinen nimi oli "Austrvegr"..


title: Viikinkien idäntie

text: Viikinkien saagoissa kerrotaan Gardarikin tärkeimmistä kaupungeista. Islantilaisessa Hauksbok-nimellä tunnetussa käsikirjoituksessa 1320-luvulta kirjoitetaan kahdeksasta muinaisesta kaupungista Gardarikissa: "Tuossa valtakunnassa on osa, joka on siellä Ruzcia-nimellä, ja me nimitämme sitä Gardariki-nimellä. Sen tärkeimmät kaupungit ovat Móramar (Murom), Ráðstofa (Rostov), Súrsdalar (Suzdal), Holmgarðr (Rurikinlinna), Sýrnes (Gnjozdovo), Gaðar (Gorodok), Pallteskja (Polatsk), Kœnugarðr (Kiova). Islanniksi: "I þui riki er þat, er Ruzcia heitir, þat kollum ver Garðariki. Þar ero þessir hofuð garðar: Moramar, Rostofa, Surdalar, Holmgarðr, Syrnes, Gaðar, Palteskia, Kœnugarðr." Muita saagoissa mainittuja tärkeitä kaupunkeja olivat Aldeigjuborg (Staraja Ladoga) ja Smaleskja (Smolensk).


title: Viikinkien idäntie

text: 1100-luvulta oleva Nestorin kronikka kertoo seuraavasti: "Tie varjagien maasta kreikkalaisten maahan ja kreikkalaisten maasta ylös Dnepriä ja Dneprin latvoilta metsien halki Lovotille ja sitä pitkin suurelle Ilmajärvelle. Tästä järvestä lähtee Olhavanjoki ja se laskee suureen Nevajärveen (nyk.Laatokalle). Tämän järven suisto ulottuu Varjagienmereen (nyk.Itämereen). Varjagienmerta pitkin pääsee Roomaan saakka. Roomasta purjehtimalla Konstantinopoliin asti. Konstantinopolista vielä Pontoksenmerelle (eli Mustallemerelle), johon Dnepr-joki laskee. Dnepr saa alkunsa Okovin metsästä ja virtaa etelään. Väinäjoki saa alkunsa tästä samasta metsästä, mutta virtaa pohjoiseen ja laskee Varjagienmereen. Tästä samasta metsästä lähtee myös Volga, joka virtaa itään ja laskee seitsemänkymmenenen suuhaaran kautta Horezminmereen." .


title: Viikinkien idäntie

text: Nestorin kronikan mukaan varjagien reitti kulki koko Euroopan ympäri ja siinä mainitaan keskiajan 2 tärkeintä kaupunkia: Rooma ja Tsargrad (Konstantinopoli). Kronikka mainitsee myös toisen pohjoisen reitin Itämereltä Väinäjoelle (tai päinvastoin "Väinäjokea pitkin varjagien maahan") ja sitten vetotaivalta pitkin Dneprjoen latvoille sekä Dnepriä pitkin Mustallemerelle.


title: Viikinkien idäntie

text:
Tunnetuin reitti vei 700-1000-luvuilla Birkasta Suomenlahtea pitkin Nevajoelle, sieltä Laatokalle Aldeigjuborgiin, jonka viikingit perustivat vuonna 753. Sieltä matka jatkui jokireittejä pitkin ensin Olhavanjokea pitkin etelään Ilmajärvelle. Usein matka pysähtyi Ilmajärvelle, jonka rannalla sijaitsi 800-luvulta lähtien Hólmgarðr. 900-luvun puolivälistä lähtien Novgorodin kaupunki, Gardarikin suurin ja mahtavin keskus. Sieltä matka jatkui Ilmajärven yli Lovatjokea pitkin
Gorodokin kautta Dneprille. Smaleiskjan kautta matka jatkui Dnepriä pitkin kohti Könugardia ja viimein Miklagardiin.


title: Viikinkien idäntie

text: Luoteis-Venäjälle pääsi myös nykyisiä Viron ja Venäjän rajaseutuja pitkin: Narvanjoen ja Peipsijärven kautta pääsi Pihkovanjärvelle, jolta oli maakannaksen kautta yhteys Šelonjoelle. Šelonjoki virtaa lännestä Ilmajärveen. Tätä reittiä valvomaan kasvoi 900-luvun kuluessa Pihkovan kaupunki.


title: Viikinkien idäntie

text: Myös Inkerin halki virtaavaa Laukaanjokea pitkin pääsi lähelle Ilmajärveä.


title: Viikinkien idäntie

text: Ilmajärveltä matkaa voitiin haluttaessa jatkaa Lovatjokea pitkin etelään maakannakselle, jonka luona vedettiin vetotaipaleita pitkin seuraavaan vesistöön. Tällä tavoin päästiin Väinäjoen kautta Dneprille vanhan Smolenskin kohdalla. Dnepr tarjosi suoran, joskin myös pitkän ja vaarallisenkin yhteyden Mustallemerelle ja Bysanttiin.


title: Viikinkien idäntie

text: Dneprin yläjuoksulle voitiin matkata myös suoraan Itämereltä Väinäjokea pitkin nykyisten Latvian ja Valko-Venäjän halki. Tämän reitin varteen kasvoi 900-luvulla voimakas Polotskin ruhtinaskunta.


title: Viikinkien idäntie

text: Strategisesti tärkeään risteykseen Dneprin yläjuoksun ja Väinäjoen maakannaksen väliin syntyi 800-luvulla Smaleiskaja, joka oli nykyisen Smolenskin edeltäjä. Se oli 900-luvulla Itä-Euroopan suurin pakanallinen kaupunki. Sieltä on löydetty yli 3000 hautakumpua viikinkiajalta.


title: Viikinkien idäntie

text: Kolmas tie Itämereltä Dneprille vei Niemenin jokireittiä pitkin Liettuan ja Valko-Venäjän halki.


title: Viikinkien idäntie

text: Jos lopullinen määränpää sijaitsi Keski- tai Itä-Venäjällä tai Kaspianmerellä, oli hankkiuduttava Volgajoelle. Volgan ja sen sivujokien muodostama jättiläismäinen vesistö avasi skandinaavien ulottuville valtavan kokoisen alueen. Ilmajärveltä pääsi koillisesta virtaavaa Mstajokea pitkin kapealle vedenjakajalle Valdain ylängöllä, jonka takaa avautui Tvertsajokea pitkin yhteys Volgan yläjuoksulle.


title: Viikinkien idäntie

text: Ylä-Volgan kautta kulki myös Dnepriä itäisempi yhteys Mustallemerelle Okajokea ja Donia pitkin.


title: Viikinkien idäntie

text: Volgalle päästäkseen ei ollut pakko kulkea Ilmajärven kautta. Laatokalta pääsi Syväriä pitkin Äänisjärvelle, jolta oli Vytegra- ja Kovzajokien kautta yhteys kaakkoon Valkeajärvelle ja edelleen Šeksnajoen kautta Volgan yläjuoksulle. Tämän ohella Laatokkaan idästä laskevaa Ojattijokea pitkin pääsi lähelle Sudjokea, joka kuuluu Volgan vesistöön. Nämä reitit kulkivat muinaisvepsäläisten asuinalueen halki.


title: Viikinkien idäntie

text: Skandinaaveja kävi Vienanmerellä, jonka rannoilla sijaitsi tarunomainen Bjarmaland. Jäämeren kautta kulkevan meritien ohella Vienanmerelle vei myös Pohjois-Suomen ja Vienan Karjalan halki kulkeva sisävesi- ja maareitti Oulujoen vesistön ja Vienan Kemin kautta; Ounasjoen–Kemijoen–Kuusamon reitti yhdisti tämän reitin Jäämeren rannikoihin. Näillä sisävesireiteillä liikkui länsisuomalaisia, karjalaisia ja ilmeisesti norjalaisiakin. Pielisen ja Saimaan kautta kulki vielä reitti Oulujärven vesistöstä Laatokalle.


title: Viikinkien idäntie

text: Äänisjokea tai Vienanjokea pitkin Vienanmereltä pääsi etelään. Vienanjoelta pääsi Suhonajokea pitkin länteen Valkeajärvelle. Vienanjoelta itään päin mentäessä kulki Vytšegdajoen ja Kamajoen kautta reitti Volgan mutkaan. Näiden jokireittien varsilta ei tunneta arkeologisia todisteita skandinaavien liikkumisesta, joskin 1200-luvun lähteet mainitsevat joitakin norjalaisten matkoja ”Vina-joella”, joka kenties tarkoittaa Vienanjokea. Näiden reittien varsilla asui erilaisia suomalais-ugrilaisia heimoja: Suomen alueen ja Kamajoen suomalais-ugrilaisen (permiläisen) kulttuurin välisistä suorista tai epäsuorista yhteyksistä on todisteita jo viikinkiaikaa edeltävältä kaudelta.


title: Viikinkien idäntie

text: Volgan mutkassa sijaitsi turkkilaissukuisten bolgaarien valtakunta, jonka pääkaupunki Bulgar oli idäntien tärkeimpiä kauppakeskuksia. Bulgarissa viikingit kävivät vuosittain järjestettävillä isoilla markkinoilla.. Kasaarien valtakunnan pääkaupunki Itil puolestaan sijaitsi Volgan suulla.


title: Viikinkien idäntie

text: Ensimmäiset varmat todisteet skandinaaveista Laatokan ympäristössä ovat 700-luvulta. Olhavanjoen varteen syntyi tällöin suuri "Aldeigjuborgin" kaupunki eli nykyinen Staraja Ladoga. 830-luvulla skandinaavit olivat jo löytäneet tiensä Bysanttiin. Heidän yhteytensä Bysanttiin vilkastuivat 860–880-luvuilla, jolloin he vakiinnuttivat jalansijansa Dneprin varrella. Tämän jälkeen skandinaaveja vieraili Bysantissa kauppiaina tai myöhemmässä vaiheessa palkkasotureina varjagikaartissa vuodesta 988 vuoteen 1453, kun osmanien joukot tuhosivat Konstantinopolin. Skandinaavisperäisen idäntieliikenteen vilkkain vaihe oli 900-luvun alkupuolella ja puolivälissä.


title: Viikinkien idäntie

text: Tärkein houkutin idäntien kulkijoille olivat hopearahat, joita islamilaisesta maailmasta oli alkanut 700-luvulla virrata Itä-Eurooppaan Volgan ja Donin reittejä pitkin. Tämän taustalla oli Kaukasuksen kauppareittien aukeaminen Abbasidien kalifaatin ja kasaarien tekemän rauhansopimuksen seurauksena. Skandinaavit hankkivat hopeaa varsinkin kasaarien valtakunnan ja bolgaarien valtakunnan kauppapaikoilla muun muassa orja- ja turkiskaupalla. Joskus heidän tiedetään myös tehneen ryöstöretkiä Kaspianmerellä asti. Hopeavauraudesta kertovat aarrelöydöt, joita on tehty varsinkin Ruotsissa suuri määrä. Hopean ohella idäntieltä kulkeutui Skandinaviaan muutakin esineistöä, kuten värikkäitä lasimassahelmiä naisten helminauhoihin.


title: Viikinkien idäntie

text: Idäntien kauppareittien keskeinen tukikohta oli Birka Keski-Ruotsissa.


title: Viikinkien idäntie

text: Jokireittien varsille asettui pysyvästikin skandinaavisia siirtolaisia, jotka vähitellen sulautuivat slaavilaiseen tai suomalais-ugrilaiseen kantaväestöön. Skandinaavista asutusta oli ainakin Olhavanjoen varrella, Dneprin ylä- ja keskijuoksulla, Volgan yläjuoksulla sekä Okajoen vesistöalueella merjalaiskansan keskuudessa. Monin paikoin skandinaavit onnistuivat nousemaan hallitsijoiksi. Jo 830-luvulla Olhavanjoen varrella, luultavasti joko Aldeigjuborgissa tai Rurikinlinnassa, piti hoviaan skandinaavinen hallitsija, joka bysanttilaisten lähteiden mukaan käytti kasaareilta lainattua arvonimeä "chaganus" eli "kaani". Myöhemmin, noin 860-luvulta alkaen, skandinaaveilla oli merkittävä rooli Kiovan Venäjän synnyssä.


title: Viikinkien idäntie

text: Venäjällä liikkuvia tai sinne pysyvästi asettuneita skandinaaveja kutsuttiin ruseiksi (kreik. "rhos"). Rusit olivat enimmäkseen lähtöisin nykyisen Itä- ja Keski-Ruotsin alueilta, kuten Uplannista ja Gotlannista, osin myös Ahvenanmaalta. Jonkin verran idäntielle lähti myös Tanskan ja Norjan asukkaita. Rusit omaksuivat kulttuuriinsa vaikutteita kasaareilta ja slaaveilta, mikä näkyy Venäjän ja Ukrainan ohella myös Birkan arkeologisissa löydöissä. 900-luvun kuluessa Kiovaa hallitsevien rusien ruhtinaiden nimet muuttuivat skandinaavisista slaavilaisiksi.


title: Viikinkien idäntie

text: Toinen nimitys oli keskiajan venäläisten kronikoiden käyttämä varjagit (ruots. "väringar", kreik. "varangoi"), joka lienee tarkoittanut "valamiehiä", uskollisuusvalan vannoneita palkkasotureita 900-luvun lopulla ja 1000-luvulla. Varjagienkin alkuperä oli etupäässä ruotsalainen, vaikka tunnetuin varjagi onkin ehkä norjalainen Harald Ankara.


title: Viikinkien idäntie

text: Huomattakoon, että Pohjanmeren alueella syntynyttä viikinki-nimitystä ("vikingr") ei tiettävästi käytetty idäntiellä liikkuneista skandinaaveista ennen kuin vasta 1800-luvun historiankirjoituksessa.


title: Viikinkien idäntie

text: Muinaisnorjankielisissä teksteissä Venäjää kutsutaan nimillä Garðaríki tai Garðaveldi ("Kaupunkien valtakunta"), Austrlönd ("Itämaat"), Austrríki ("Itävaltakunta"), Svíþjóð hin mikla ("Iso-Ruotsi") ja Svíþjóð hin kalda ("Kylmä-Ruotsi").


title: Viikinkien idäntie

text: Islamilaisen hopean virta Itämeren alueelle tyrehtyi 900-luvun lopulla. Tämän uskotaan johtuneen sekä Kaukasuksen alueen poliittisista mullistuksista että Kiovan Venäjän voimistumisesta, joka ei enää suosinut rusien vapaata liikehdintää alueella. Samoihin aikoihin tapahtunut Birkan autioituminen saattoi olla yhteydessä näihin tapahtumiin.


title: Viikinkien idäntie

text: Skandinaavien liikehdintä idäntiellä oli tästä huolimatta vilkasta vielä 1000-luvullakin. Idäntien retket olivat kuitenkin muuttaneet luonnettaan. Nyt skandinaavit veivät itse länsieurooppalaista hopeaa Laatokan ja Ilmajärven alueille. Tämän uskotaan johtuneen turkiskaupasta, joka käytti hyväkseen Karjalan ja Pohjois-Venäjän erämaiden riistarikkauksia.


title: Viikinkien idäntie

text: Bysantin keisari Basileios II oli 980-luvulla perustanut kuuluisan varjagikaartin, joka koostui skandinaavisista valiosotureista. Keski-Ruotsin alueelta tunnetaan useita riimukiviä, jotka on pystytetty Bysantin palveluksessa 1000-luvulla kuolleiden varjagisotilaiden muistoksi. Tämän lisäksi skandinaaveja palveli venäläisten ruhtinaiden soturiseurueissa. Näiden idänyhteyksien kautta Skandinaviaan levisi jonkin verran bysanttilais-ortodoksisia kulttuurivaikutteita.


title: Viikinkien idäntie

text: 1100-luvun kuluessa skandinaaviset kauppiaat alkoivat menettää asemiaan Novgorodin markkinoilla saksalaisille kilpailijoilleen. Ruotsin ja Novgorodin ystävälliset suhteet muuttuivat 1100-luvun lopulla ja 1200-luvun kuluessa vihollisuudeksi. Varjagikaarti supistettiin vuoden 1204 jälkeen pelkäksi seremonialliseksi joukko-osastoksi. Näistä syistä skandinaavinen liikehdintä Venäjän jokireiteillä vähitellen hiipui.


title: Viikinkien idäntie

text: Idäntien liikenne vaikutti myös Suomen, Viron, Inkerin ja Karjalan sekä vepsäläisten esihistoriaan. Idäntien alkupään reitit kulkivat itämerensuomalaisten väestöjen asuttamien alueiden vierestä tai sellaisten läpi. Tämän lisäksi Karjalankannas ja Itä-Suomi olivat Vuoksen kautta yhteydessä Laatokkaan. Islamilaista hopeaa ja muuta idäntieltä tuotua esineistöä kulkeutui itämerensuomalaisten väestöjen keskuuteen, otaksuttavasti lähinnä turkiskaupan välityksellä. Vastaavasti suomalaisperäistä esineistöä on löytynyt jonkin verran Luoteis-Venäjältä, Volgan yläjuoksulta ja Dneprin varrelta. On mahdollista, että näillä alueilla liikkui skandinaavien ohella myös Länsi-Suomesta ja Laatokan Karjalasta lähteneitä ihmisiä.


title: Viikinkien idäntie

text: Viikinkien idäntie on inspiroinut monia nykyajan taiteilijoita ja tarinankertojia, ja aihe on esiintynyt monenlaisissa yhteyksissä. Muun muassa suomalaisen metalliyhtyeen Turisaan teema-albumi "The Varangian Way" (2007) perustui varjagien purjehdukseen Novgorodista Konstantinopoliin. Viikinkien idäntie sai paljon huomiota myös Frans G. Bengtssonin romaanissa "Orm Punainen", jonka lisäksi myös sarjakuvassa "Prinssi Rohkea" käsiteltiin viikinkien matkoja idäntiellä. Myös Stephen R. Lawheadin romaanissa "Byzantium" päähenkilö matkustaa idäntietä. John McTiernanin ohjaama Hollywood-elokuva "13. soturi" kuvaa idäntietä, tosin historiallisesti ja rekvisiitaltaan melko epäautenttisella tavalla.


title: Sturm und Drang (täsmennyssivu)

text: Sturm und Drang tarkoittaa seuraavia asioita:


title: Jos haluu saada... Vol. 1

text: Jos haluu saada... Vol 1. on suomalaisen hip hop -artisti MC Nikke T:n eli Niko Toiskallion debyyttialbumi vuodelta 1990.


title: Jos haluu saada... Vol. 1

text: Levy sisältää muun muassa 1990-luvun alun suomi-hip hopin kulttiklassikoihin kuuluvat "Jos haluu saada" ja "Ihminen ei voi elää vetämättä".


title: Jos haluu saada... Vol. 1

text: Albumia myytiin ilmestymisvuonna yli 28 500 kappaletta ja se sai kultalevyn.


title: Jos haluu saada... Vol. 1

text: Levyn kansipapereissa lukee, että sitä ei pidä kuunnella liian kovalla, jotta naapurit eivät saisi kuulla ilmaiseksi.


title: Muistomyymälän avajaiset

text: Muistomyymälän avajaiset on suomalaisen hip hop -artistin Nikke T:n eli Niko Toiskallion toinen albumi vuodelta 1991. Vuonna 1990 ilmestyneessä "Jos haluu saada... Vol. 1". -albumilla Toiskallio käytti artistinimenään MC Nikke T, mutta uudella albumilla hän muutti sen Nikke T:ksi.


title: Muistomyymälän avajaiset

text: Toinen albumi ei menestynyt samoin tavoin, kuin edellinen albumi. Albumi jäi Nikke T -artistin viimeiseksi. 2000-luvulla Toiskallio on esiintynyt Ritarikunta-yhtyeessä artistinimellä Chydenius.


title: Asser Salo

text: Edvard Asser Salo (22. helmikuuta 1902 Lammi – 11. helmikuuta 1938 Neuvosto-Karjala) oli asianajaja, hovioikeuden auskultantti ja sosialistisen työväen ja pienviljelijöiden eduskuntaryhmän kansanedustaja.


title: Asser Salo

text: Salon vanhemmat olivat työmies Edvard Salo ja Hilma Heinonen. Salo pääsi ylioppilaaksi 1921 ja suoritti ylemmän oikeustutkinnon 1925. Hän toimi asianajajana Helsingissä vuosina 1925–1930, ensin Sulo Wuolijoen asianajotoimiston palveluksessa 1926 ja osakkaana Pekkala & Salon asianajotoimistossa 1926–1930.


title: Asser Salo

text: Salo oli sosialistisen työväen ja pienviljelijöiden eduskuntaryhmän kansanedustajana 1929–1930 edustaen Kuopion läänin läntistä vaalipiiriä.


title: Asser Salo

text: Vuonna 1930 Salo oli Vaasan raastuvanoikeudessa mukana asianomistajana Työn Äänen kirjanpainon särkemisjutussa, kun Lapuan liikkeen edustajat muiluttivat hänet 4. kesäkuuta oikeustalon portailta. Salo oli joutua ammutuksi muilutusmatkan aikana, mutta lopulta hänet vietiin Lapualle nuorisoseuran talolle, jossa hänet pakotettiin antamaan seuraava valaehtoinen vakuutus:


title: Asser Salo

text: Tämän jälkeen Asser Salo vietiin Viitasaarelle, jossa hänet päästettiin vapaaksi. Pian muilutuksen jälkeen Salo siirtyi Ruotsiin, mutta joutui sieltä karkotetuksi ja muutti Neuvostoliittoon. Neuvostoliitossa Salo toimi ensin Lenin-koulun luennoitsijana Moskovassa 1930 ja oli Profinternin skandinaavisen sihteeristön jäsen 1931. Vuonna 1935 Asser Salo muutti Leningradiin, jossa hän oli jäsenenä NKP:n keskusviraston Karjalan aluekomitean Suomi-osastolla ja Kustannusliike Kirjan poliittisen osaston johtajana. Vuonna 1936 hänet nimitettiin Karjalan neuvostotasavallan oikeusasiain komissariaatin puheenjohtajaksi; tästä tehtävästä hänet kuitenkin erotettiin 18. elokuuta 1937. Salo oli sen jälkeen kuorma-auton apumiehenä Petroskoissa, kunnes hänet vangittiin 1938. Hänet ammuttiin 11. helmikuuta 1938.


title: Asser Salo

text: Salo oli naimisissa vuodesta 1926 Aino Lahja Salomaan kanssa.


title: 20 suosikkia – Pure mua

text: 20 suosikkia – Pure mua on Meiju Suvaksen vuonna 1995 julkaistu kokoelmalevy, joka sisältää 20 kappaletta hänen vuosina 1982–1994 levyttämistään kappaleista. Albumin on julkaissut CD-levynä ja C-kasettina Fazer Records. Albumi on ensimmäinen Suvaksen kokoelmalevy ""20 suosikkia"" -sarjassa. Hänen muut sarjassa julkaistut albumit ovat ""20 suosikkia – Sydänmyrsky"" ja ""20 suosikkia – Viet itsekontrollin"".


title: Ominaisuus

text: Ominaisuus viittaa filosofiassa, logiikassa ja matematiikassa entiteetin, olion tai substanssin jonkin piirteen abstraktioon. Esimerkiksi punaisella oliolla on ”punaisuuden” ominaisuus.


title: Ominaisuus

text: Ominaisuuksilla voi olla edelleen omia ominaisuuksia. Näin niihin pätevät sekä Russellin paradoksi että Grelling–Nelsonin paradoksi. Ominaisuus eroaa joukko-opillisesta luokan käsitteestä sikäli, ettei ominaisuuksilla ole ekstensionaalisuutta, ja filosofisesta luokan käsitteestä sikäli, että ominaisuuksien katsotaan olevan erillisiä niistä olioista, joilla ne ovat.


title: Ominaisuus

text: Perinteisessä aristoteelisessa terminologiassa ominaisuus () on yksi predikaabeleista (se mikä voidaan predikoida). Se on jonkin lajin epäolemuksellinen kvaliteetti (kuten aksidenssi), mutta sellainen kvaliteetti, joka kuitenkin kuvaa luonteenomaisesti tätä lajia, eikä muita lajeja. Esimerkiksi ”kyky nauraa” on ihmislajin ominaisuus tässä merkityksessä, koska se kuvaa ihmislajia, mutta se ei ole aristoteelisessa mielessä olemuksellinen osa ihmisen määritelmää ”järjellinen eläin”.


title: Ominaisuus

text: Ominaisuudet ovat keskeisellä sijalla universaalien ongelmassa. Ominaisuuksien itsenäisen olemassaolon myöntävää kantaa kutsutaan (käsite)realismiksi, ja ne kieltävää kantaa nominalismiksi.


title: Ominaisuus

text: Matematiikassa jokaiselle joukon alkiolle "X" tietty ominaisuus "p" on joko tosi tai epätosi. Formaalisti esitettynä: ominaisuus "p": "X" → {tosi, epätosi}.


title: Sydänmyrsky

text: 20 suosikkia – Sydänmyrsky on Meiju Suvaksen vuonna 1999 julkaistu kokoelma-albumi, joka sisältää 20 kappaletta hänen vuosina 1989–1998 levyttämistään kappaleista. Albumin on julkaissut CD-levynä ja C-kasettina Fazer Records. Albumi on toinen Suvaksen kokoelma-albumi ""20 suosikkia"" -sarjassa. Hänen muut sarjassa julkaistut albumit ovat ""20 suosikkia – Pure mua"" ja ""20 suosikkia – Viet itsekontrollin"".


title: Brasilian Grand Prix 1985

text: Brasilian Grand Prix 1985 oli Formula 1 -sarjan osakilpailu, joka ajettiin 7. huhtikuuta 1985 Jacarepaguan radalla. Kilpailu oli kauden ensimmäinen, ja sen voitti McLarenin Alain Prost.


title: Portugalin Grand Prix 1985

text: Portugalin Grand Prix 1985 oli Formula 1 -sarjan osakilpailu, joka ajettiin 21. huhtikuuta 1985 Estorilin radalla. Kilpailun voitti Lotus-tallin Ayrton Senna, jolle voitto oli uran ensimmäinen.


title: Julius Sundblom

text: August Julius Sundblom (22. kesäkuuta 1865 Jettböle, Jomala – 23. elokuuta 1945 Maarianhamina) oli ahvenanmaalainen toimittaja ja poliitikko.


title: Julius Sundblom

text: Sundblomin vanhemmat olivat kanttori Johan August Sundblom ja Juliana Lovisa Johansson. Hän valmistui kansakoulunopettajaksi Uudenkaarlepyyn seminaarista 1887. Toimittuaan 1887–1891 opettajana Jomalassa Sunblom perusti Tidningen Åland -lehden 1891 ja oli sen päätoimittajana 1893–1895, 1901–1903 ja 1905–1945. Vuosina 1896–1901 Sundblom oli Västra Finland -lehden päätoimittajana ja asui tuolloin Turussa.


title: Julius Sundblom

text: Sundblom oli ruotsalaisen kansanpuolueen kansanedustajana 1907–1914 ja 1917–1918, edustaen Turun läänin eteläistä vaalipiiriä.


title: Julius Sundblom

text: Suomen itsenäistymisen jälkeen Sundblom oli yhdessä varatuomari Carl Björkmanin kanssa johtamassa paikallista kansanliikettä, joka vaati Ahvenanmaan irrottamista Suomesta ja liittämistä Ruotsiin. Hän esitti tätä Pariisin rauhankonferenssissa 1919 ja seuraavana vuonna Ruotsin kuninkaalle. Sundblom tuomittiin Björkmanin kanssa maanpetoksen valmistelusta puoleksitoista vuodeksi kuritushuoneeseen 1920, mutta presidentti K. J. Ståhlberg armahti heidät.


title: Julius Sundblom

text: Kun Ahvenanmaa sai itsehallinnon 1922, Sundblom valittiin maakuntapäivien (landstinget) ensimmäiseksi puhemieheksi ja hän hoiti tehtävää aina vuoteen 1945 saakka. Sundblom toimi pitkään myös Maarianhaminan kaupunginvaltuuston puheenjohtajana.


title: Julius Sundblom

text: Sundblom oli naimisissa vuodesta 1888 Hilda Olivia Fredenbergin (1869–1940) kanssa. Kolme vuotta kuolemansa jälkeen vuonna 1948 hänelle pystytettiin taiteilija Viktor Janssonin suunnittelema patsas Maarianhaminaan.


title: San Marinon Grand Prix 1985

text: San Marinon Grand Prix 1985 oli Formula 1 -sarjan osakilpailu, joka ajettiin 5. toukokuuta 1985 Autodromo Dino Ferrari -radalla Italian Imolassa. Kilpailun voittajaksi julistettiin Lotus-tallin Elio de Angelis. Ensimmäisenä maaliin ajanut Alain Prost hylättiin kaksi kiloa alipainoisen auton takia. Ayrton Senna johti kilpailua, kunnes polttoaine loppui neljä kierrosta ennen maalia.


title: Monacon Grand Prix 1985

text: Monacon Grand Prix 1985 oli Formula 1 -sarjan osakilpailu, joka ajettiin 19. toukokuuta 1985 Monacon katuradalla. Kilpailun voitti McLarenin Alain Prost, jolle voitto oli kauden toinen.


title: Monacon Grand Prix 1985

text: Kilpailu näytettiin Suomessa TV2:lla koosteena selostajana Matti Kyllönen. Kilpailu oli ensimmäinen Kyllösen selostama kilpailu. Kommentaattorina toimi Ylen ensimmäinen vakituinen F1-kommentaattori Juha Varjosaari.


title: Kanadan Grand Prix 1985

text: Kanadan Grand Prix 1985 oli Formula 1 -sarjan osakilpailu, joka ajettiin 16. kesäkuuta 1985 Circuit Gilles Villeneuve -radalla Montrealissa, Kanadassa. Kilpailun voitti Michele Alboreto. Voitto oli hänelle kauden ensimmäinen ja koko F1-uran neljäs.


title: Itä-Yhdysvaltain Grand Prix 1985

text: Itä-Yhdysvaltain Grand Prix 1985 oli Formula 1 -sarjan osakilpailu, joka ajettiin 23. kesäkuuta 1985 Detroitin katuradalla. Kilpailun voitti Keke Rosberg, jolle voitto oli kauden ensimmäinen. Kilpailusta on käytetty myös nimitystä Detroitin Grand Prix.


title: Itä-Yhdysvaltain Grand Prix 1985

text: Kilpailu näytettiin spontaanisti televisiossa TV2:ssa keskellä yötä selostajana Juha Jokinen. Kilpailun paikalla alun perin piti olla elokuva, mutta yllättävä ohjelmamuutos vain hetkeä ennen kilpailun alkua muutti asian ja elokuva peruttiin. Keken aikaan Suomen televisio näytti myös useita kilpailuita yllättäen ilman ennakkovaroitusta.


title: Etelä-Afrikan puolustusvoimat

text: SADF (, ) oli Etelä-Afrikan puolustusvoimat vuosina 1957−1994. Se syntyi maan aikaisemman "Union Defence Forcen" uudelleennimeämisellä ja vuonna 1994 korvattiin uudella "South African National Defence Forcella" (SANDF). SADF osallistui Etelä-Afrikan rajasotaan ja Angolan sisällissotaan Jonas Savimbin johtaman UNITA:n puolella. Maan sisällä SADF:ia käytettiin laajasti apartheidin vastaisen toiminnan tukahduttamiseen. SADF:in toimiessa maassa oli maan valkoista väestöä koskenut pakollinen asevelvollisuus.


title: Etelä-Afrikan puolustusvoimat

text: SADF:illa oli ydinaseita, biologisia sekä kemiallisia aseita. Sen ydinohjelma alkoi 1967. Maa sai kehitettyä kuusi ydinasetta ennen kuin ohjelma keskeytettiin 1989. Etelä-Afrikka on ainoa maa joka on luopunut valmistamistaan ydinaseista vapaaehtoisesti.


title: Viet itsekontrollin

text: 20 suosikkia – Viet itsekontrollin on Meiju Suvaksen vuonna 2001 julkaistu kokoelma-albumi, joka sisältää 20 kappaletta hänen vuosina 1982–1998 levyttämistään kappaleista. Albumin on julkaissut CD-levynä Warner Music Finland Oy. Albumi on kolmas Suvaksen kokoelma-albumi ""20 suosikkia"" -sarjassa. Aiemmat albumit ovat ""20 suosikkia – Pure mua"" ja ""20 suosikkia – Sydänmyrsky"". Albumin kappaleet 14, 17 ja 19 on julkaistu kahdella aiemmalla kokoelmalla.


title: Peilipallo (albumi)

text: Peilipallo on Hausmyllyn neljäs studioalbumi vuodelta 1994. Albumi nousi Suomen virallisen listan kymmenennelle sijalle, ja pysyi listalla yhteensä yksitoista viikkoa.


title: Peilipallo (albumi)

text: Albumi sisältää aikaisempiin verrattuna enemmän coverversioita muiden artistien ja yhtyeiden kappaleista. Albumilta löytyy yksi yhtyeen itse kirjoittama kappale nimeltänsä ”Rakkautta vain”.


title: Peilipallo (albumi)

text: Albumi sisältää muun muassa, ehkä yhtyeen yhden tunnetuimman kappaleen ”Jos”, joka on coverversio 1980-luvun laulajan F. R. Davidin suurhitistä "Words". Hausmyllyn version kappaleesta on sanoittanut Hannu ”Enzo” Pulkkinen.


title: SEP

text: SEP voi tarkoittaa:


title: Spore

text: Spore on Electronic Artsin evoluutiosimulaatio, jonka pääsuunnittelija on "SimCity"- ja "The Sims" -peleistä tunnettu Will Wright. "Spore" on saanut laajaa huomiota osakseen sen kunnianhimoisena pyrkimyksenä simuloida elämänmuotojen kehitystä mikroskooppisista soluista älyllisten rotujen galaktiseen valloitukseen. Pelin aikaan saama huomio on saanut monet ääriuskonnolliset ja fundamentalistiset ihmiset takajaloilleen; heidän mielestään Spore halventaa luomisoppia.


title: Spore

text: Pelaaja ohjaa eliöiden kehitystä sukupolvien läpi, kasvattaen niitä yksisoluisista organismeista monimutkaisiksi olioiksi. Myöhemmin oliot saavat älyn ja tietoisuuden, jolloin ne alkavat muodostaa heimoja. Lopulta pelaaja ryhtyy ohjaamaan lajia yhteiskuntana, kehittäen siitä avaruusajan korkeakulttuurin, joka lopulta ryhtyy tutkimaan galakseja aluksillaan.


title: Spore

text: Wright on sanonut, että hän ei halua pelaajien tuntevan itseään Luke Skywalkeriksi tai Frodo Reppuliksi. "Haluan heidän tuntevan olonsa George Lucasiksi tai J. R. R. Tolkieniksi." Vuoden 2007 Technology Entertainment Design (TED) -konferenssissa Wright kertoi, että hän halusi tehdä lapsille "lelun" kehittämään luovaa ja pitkän tähtäimen ajattelua, lisäten – "Uskon, että lelut "voivat" muuttaa maailmaa."


title: Spore

text: Peli on jaettu viiteen vaiheeseen, joita ovat solu-, otus-, heimo-, sivilisaatio- ja avaruusvaihe.


title: Spore

text: Pelin alussa valitaan vaikeusaste sekä pelattavan planeetan nimi.


title: Spore

text: Jokaisen vaiheen lopussa pelaajan tekemiset vaikuttavat siihen, mitä erikoiskykyjä hän saa pelin seuraavissa vaiheissa, kuten esimerkiksi ystävällinen otusvaiheen otus saa avaruuspelissä diplomatiaan liittyvistä lisälaitteista alennuksen.


title: Spore

text: Alussa esitetään animaatio, jossa pelaajan valitsemaan planeettaan törmää meteoriitti, jonka pienestä lohkareesta kuoriutuu pelaajan solu.


title: Spore

text: Pelin ensimmäinen vaihe on soluvaihe, jossa pelaaja aluksi valitsee solulleen ruokavalion. Pelaaja on limassa uiskenteleva yksinkertainen solu, joka syö joko lihaa (lihansyöjä), kasvien osia (kasvinsyöjä) tai molempia (kaikkiruokainen). Vaiheen lopussa on myös mahdollista syödä toisten solujen munia. Ruokaa syödessä DNA-pistemäärä kasvaa, jolloin pelaaja voi muuttaa solun ominaisuuksia lisäämällä tai poistamalla erilaisia osia solueditorissa. Suuosaa vaihtamalla mm. ruokavalion voi muuttaa. Pelaaja voi myös muokata solunsa ulkomuotoa, ja antaa lajinimen luomalleen solulle. Kun pelaaja on saanut kerättyä tarpeeksi DNA-pisteitä hän pääsee kasvattamaan solulleen jalat, ja siirtymään otusvaiheeseen.Ennen varsinaista otusvaiheen alkua pelaaja voi lisätä juuri kehittyneeseen soluunsa kolme erilaista jalkaparia.


title: Spore

text: Otusvaihe alkaa animaatiolla, jossa pelaajan kehittämä solu nousee merestä maanpinnalle.


title: Spore

text: Otusvaiheessa pelaaja pääsee ystävystymään muiden lajien kanssa tai tuhoamaan ne sukupuuttoon. Kummastakin vaihtoehdosta saa kerättyä DNA-pisteitä. Uusia osia voi kerätä joko mantereen eri puolille sirotelluista luurangoista tai tappamalla ns. alfaotuksia (normaaleja otuksia kestävämpiä) tai ystävystymällä niiden kanssa. Otusvaiheen edistyminen kuvataan aivojen koon kasvamisella. Pelaajan otuksen aivot kasvavat vaiheen aikana viisi kertaa ja jokaisella kerralla pelaajan otus voi saada yhden jäsenen enemmän seurueeseensa. Uusia osia voi lisätä parittelemalla ja sen jälkeen käyttämällä keräämiään DNA-pisteitä otuseditorissa. Tietyt osat antavat pelaajan otukselle tiettyjä ominaisuuksia. Ominaisuuksia ovat mm. hyökkäyksessä käytettävät purenta, rynnäkkö, isku, ja myrkyn sylkeminen, ystävystymisessä käytettävät laulu, tanssi, hurmaaminen, ja poseeraus, sekä muita taitoja kuten hyppy, hiipiminen, liito, pyrähdys, tarttuminen, ja näkö. Jokainen otus pystyy käyttämään kutsuhuutoa paritellakseen ja paikantaakseen kotipesänsä.


title: Spore

text: Ennen heimovaihetta pelaaja voi muuttaa otuksensa ulkonäköä viimeisen kerran.


title: Spore

text: Kun pelaaja on kehittänyt aivojaan viisi kertaa, peli näyttää animaation, jossa pelaajan otus oppii käyttämään tulta, ryhtyy heimon johtajaksi, rakentaa majan ja perustaa heimonsa.


title: Spore

text: Heimotyyppejä ovat ystävällinen heimo, tilannetajuinen heimo ja aggressiivinen heimo.


title: Spore

text: Heimovaiheessa pelaajan täytyy joko ystävystyä muiden heimojen kanssa tai tuhota ne. Pelaajan heimon jäsenet käyttävät nyt työkaluja otuksensa ominaisuuksien sijaan. Heimovaiheessa on 3 soitintyökalua, 3 erilaista asetta ja 3 keräys- ja parannustyökalua. Joka kerta kun pelaajan oma heimo joko ystävystyy tai tuhoaa toisen lajin, se saa uuden osan heimonsa toteemipaaluun, ja käyttöönsä uusia työkaluja ja vaatteita.


title: Spore

text: Alussa heimossa voi olla päällikön lisäksi vain viisi muuta heimolaista, mutta ensimmäisen toteemipaalun osan jälkeen määrä nousee yhdeksään, ja neljännen jälkeen kahteentoista. Uusia heimon jäseniä voi 'tehdä' heimon päärakennuksesta. Jokainen uusi jäsen maksaa kymmenen ruokapistettä, ja normaaliksi heimolaiseksi aikuistuminen kestää minuutin.


title: Spore

text: Työkaluja ostetaan käyttöön ruoalla. Työkaluja käytetään monenlaisiin tarkoituksiin. Soittimien avulla ystävystytään toisten heimojen kanssa esittämällä heille musiikkia. Aseilla voidaan joko puolustaa omaa kylää, tai hyökätä muuiden lajien kyliin. Keräyssauva mahdollistaa suuremman ruokamäärän puista keräämisen kerrallaan, kalastuskeihäs antaa mahdollisuuden kalastaa kalaa ruoaksi merestä, ja parannussauvalla varustetut heimolaiset parantavat sotureiden saamia vammoja taistelussa.


title: Spore

text: Heimon jäsenet voi vaatettaa seuraavilla vaatetyypeillä. Heimon jäsenten vaatteet määrittävät sen tehokkuuden ystävystyessä, hyökätessä tai kerätessä ruokaa.Kun pelaaja on liittoutunut tai tuhonnut kaikki muut heimot, pelaaja siirtyy sivilisaatiovaiheeseen.


title: Spore

text: Jos pelaaja on ystävystynyt kaikkien heimojen kanssa, heimosta tulee uskonnollinen sivilisaatio. Kaikki heimot tuhonneesta heimosta tulee sotilaallinen sivilisaatio ja jos pelaaja on tehnyt molempia tasa-arvoisesti, heimosta tulee taloudellinen sivilisaatio.


title: Spore

text: Sivilisaatiovaiheen alussa pelaajan heimo päättää rakentaa itselleen kaupungintalon ja ensimmäisen maa-ajoneuvonsa.


title: Spore

text: Sivilisaatiovaiheessa ohjataan otuksien sijasta ajoneuvoja, ja vallataan kaupunkeja. Ajoneuvoja on kolmea tyyppiä ja lajia. Uskonnollinen, taloudellinen ja sotilaallinen maa-, vesi- ja ilma-ajoneuvo. Aluksen ominaisuuksia ovat nopeus, kestävyys, tuhovoima, uskonvoima ja vaikutusvalta. Alussa pelaajalla on vain yksi oma kehitettävä kaupunkinsa. Kaupunkeihin voi rakentaa tehtaita, jotka tuottavat asuinrakennuksiin yhdistettyinä rahaa. Jotta kaupunkilaiset pysyisivät tyytyväisinä, kaupunkeihin on myös rakennettava viihderakennuksia, sekä tietysti tykkejä puolustamaan valtakuntaansa ahnailta vihollisilta. Sivilisaatiovaiheen tarkoituksena on tuhota muiden valtakuntien kaupungit, ostaa ne tai käännyttää ne omaan uskontoon. Valuuttana käytetään Spore-taalereita (eng. "Sporebucks"), joilla rakennetaan aluksia ja rakennuksia kaupunkeihin. Spore-taalereita saa valtaamalla ns. rohtoesiintymiä, joista saa ajan kuluessa tietyn määrän rahaa, ja rakentamalla omaan kaupunkiinsa tehtaita. Pelaaja voi ottaa yhteyden muiden sivilisaatioiden hallitsijoihin ja voi siten kehua tai pilkata niitä, maksaa lahjuksia, luoda kauppareittejä tai pyytää toista sivilisaatiota taistelemaan pelaajan puolesta. Muut sivilisaatiot voivat aloittaa sodan tai julistaa rauhan. Sivilisaatiovaiheessa on neljä erikoisvoimaa, jotka perustuvat pelaajan päätöksiin edellisissä vaiheissa. Sivilisaatiovaihe päättyy, kun pelaaja on vallannut kaikki planeetan kaupungit itselleen. Sen jälkeen pelaaja siirtyy avaruusvaiheeseen.


title: Spore

text: Avaruusvaihe on Sporen suurin ja mittavin vaihe. On arvioitu, että Spore-galaksissa voisi olla jopa viisi miljoonaa erilaista tähtijärjestelmää, joita pelaaja voisi tutkia. Jokaisella tähtijärjestelmällä on omat planeettansa, joiden pinnalle voi myös laskeutua. Galaksiin on myös piilotettu oma aurinkokuntamme, Sol eli Aurinko, jossa ovat kaikki nykyisin tunnetut planeetat, mukaan lukien Maa.


title: Spore

text: Ensin pelaaja luo itselleen avaruusaluksen. Sen jälkeen hänen on ansaittava kapteenin ansiomerkki ja siirtyä ulkoavaruuteen tekemään tehtäviä. Pelaaja voi ottaa yhteyden mihin tahansa ulkoavaruuden lajiin ja ostaa siltä laitteita, ottaa vastaan erilaisia tehtäviä, liittoutua ja luoda kauppareittejä ja sitä kautta ostaa jopa kokonaisia tähtijärjestelmiä. Lajien kanssa voi myös aloittaa sotia, ja tuhota toisen lajin sukupuuttoon. Pelaajan avaruusalus kehittyy sitä mukaa, kun hän ostaa uusia laitteita, jotka antavat uusia ominaisuuksia. Hän voi esimerkiksi vangita villieläimiä, muokata niitä, tai kehittää heistä avaruutta tutkivia älyllisiä sivilisaatioita. Jotain laitteita käytetään aseina, jotkin auttavat suhteiden parantamisessa muihin lajeihin tai nostavat aluksen energiatasoa. Laitteilla voi myös aivopestä muita lajeja,(suosittelen käyttämään aivo pesua kropoihin) räjäyttää kokonaisen planeetan, tai muokata planeetan väriä, maastoa ja ilmastoa. Avaruusvaiheen lopussa pelaajan on mahdollista päästä galaksin keskipisteeseen, missä hän saa salaperäisen voiman, elämänsauvan, joka voi muuttaa minkä tahansa planeetan täydellisesti asutettavaksi (tätä voimaa voidaan käyttää 42 kertaa). Kaikkien galaksin muiden lajien verivihollinen on kuitenkin kropojen sivilisaatio, joka ympäröi galaksin keskustaa. Kropot tuhoavat kaikki, jotka yrittävät päästä galaksin keskustaan ja siksi kaikki myös pelkäävät kropoja. Yksi pelin päätehtävistä onkin etsiä pahamaineiset kropot, ja tuhota heidän valtakuntansa lopullisesti.


title: Spore

text: Avaruusvaiheen alussa pelaajan valtakuntaan kuuluu ainoastaan sivilisaatiovaiheesta jäänyt planeettansa. Pelaajan onkin tarkoitus myös laajentaa omaa valtakuntaansa erityisten siirtokuntapakettien avulla. Vapaisiin aurinkokuntiin rohtoa tuottaville planeetoille on mahdollista perustaa paketin avulla uusi siirtokunta. Useimmat planeetoista eivät kuitenkaan sovellu elämiseen suoraan, joten jotta kaupunkia voisi kehittää, ja saada sen tuottamaan rohtoa, planeettoja täytyy maankaltaistaa. Muilta lajeilta ostettaviin laitteisiin sisältyy maankaltaistimia, joilla planeetan lämpötilaa, ja ilmakehän tiheyttä voi joko nostaa tai laskea. Kun Planeetan ilmasto muuttuu sopivammaksi, pelaajan tulee vielä tuoda muilta planeetoilta ensin kasveja, sitten kasvinsyöjiä, ja lopuksi lihansyöjiä, jolloin ravintoketju täyttyy, ja planeetan maankaltaisuus nousee aina luokan kerrallaan. Elämälle soveltuvuus mitataan maankaltaisuusluokissa T0, T1, T2, ja T3. T0 merkitsee elämälle soveltumatonta planeettaa, jolloin kaupunkeihin ei voi rakentaa uusia rakennuksia. T1-luokassa kaupunkiin voi sijoittaa rakennuksia kolmanneksen maksimimäärästä. T2-luokassa kaupunkeihin mahtuu rakennelmia jo kaksi kolmannesta maksimimäärästä, ja toisen siirtokunnankin voi perustaa. T3-luokassa, eli elämälle täysin soveltuvassa ympäristössä kaupungit voi rakentaa täyteen, ja siirtokuntien määrä nousee maksimiin eli kolmeen.


title: Spore

text: Avaruusvaiheessa planeetoilta voi myös löytää uusia planeetanmuokkausvälineitä, tai muinaisesineitä, joita kerätään erityisiin kymmenen sarjan kokoelmiin. Harvinaisuudet voi pitää itsellään tai myydä muille avaruuden kansoille. Täydestä kymmenen esineen sarjasta saa korkeamman hinnan. Galaksissa on myös erityisiä muodostelmia kuten kaksoistähtiä, esitähden kaasukiekkoja, ja mustia aukkoja. Mustat aukot toimivat madonreikinä galaksissa, ja mahdollistavat nopean siirtymisen toiseen paikkaan. Ihanneplaneettojakin (eli planeettoja jotka ovat valmiiksi T3-luokkaisia) voi löytää, mutta ne ovat hyvin harvinaisia.


title: Spore

text: Peli julkaistiin Australiassa ja Pohjoismaissa 4. syyskuuta 2008. (Australiassa osa kaupoista myi Sporea jo 1. syyskuuta 2008)


title: Spore

text: Peli julkaistiin Euroopassa 5. syyskuuta 2008 ja Pohjois-Amerikassa julkaisu oli 7. syyskuuta 2008.


title: Spore

text: Electronic Arts julkaisi pelin ladattavan otuseditorin 17. kesäkuuta 2008. Siitä oli aluksi noin 10 euroa maksava versio sekä demoversio (joka sisältää 25% maksullisen version sisällöstä) mutta alun perin 10 euroa maksava otuseditori on nyt ilmainen, ja siinä on mukana kaikki pelin otusosat. Ainoa ero osien määrän lisäksi on aika, kuinka kauan pelin lataaminen Ea-Shop sivustolta kestää. Spore-otuseditorissa () on kaksi osaa: (ilmainen, jonka voi ladata suoraan netistä) harjoitusversio ja peli.


title: Spore

text: Pelistä on julkaistu versioita Nintendo DS:lle (Spore Creatures) sekä iPhonelle. Pelistä on myös olemassa erikoisversio "Spore: Galactic Edition", jonka mukana tulee pelin tuottamisesta kertova DVD, "Kuinka luoda parempi otus"-DVD (), runsaampi ohjekirja (Galactic Handbook) sekä juliste, joka kuvaa solun matkaa kohti avaruutta.


title: Spore

text: Spin-off peli nimeltä "Darkspore" on julkaistu vuonna 2011.


title: Spore

text: Pelistä on tehty myös lisäosat: "Ihkut ja iljetykset" () ja "Spore Galaksissa kuhisee" ().


title: Spore

text: "Ihkut ja iljetykset" vastaa "The Sims 2"-sarjan kamasettejä, mutta sisältää lisää osia pelaajan otuksiin lisättäväksi.


title: Spore

text: "Galaksissa kuhisee" on julkaistu Macille ja Windows -alustoilla. Laajennusosan julkaisupäivä oli 23. kesäkuuta 2009. Laajennusosa vaatii myös varsinaisen "Spore"-pelin.


title: Spore

text: Peli on myynyt yli miljoona kappaletta.


title: Spore

text: EEDAR-yhtiön arvion mukaan peli olisi myynyt yli 2,8 miljoonaa kappaletta maailmanlaajuisesti.


title: Spore

text: Peli sai julkaisunsa aikaan kritiikkiä SecuROM käyttöoikeuksien hallintamekanismin toiminnasta, joka johti ryhmäkanteeseen Electronic Artsia vastaan.


title: Spore

text: Peli sai osakseen tunnustusta jo ennen julkaisua.


title: Spore

text: Peli voitti seuraavat E3-messujen Game Critics Awards -palkinnot:


title: Spore

text: Peli on voittanut BAFTAn British Academy Games Awards palkinnon kategoriassa "Technical Achievement".


title: Spore

text: Peli on voittanut Interactive Achievement Awards palkinnon kategoriassa "Outstanding Gameplay Engineering" ja "Spore Origins"-versio on voittanut "Cellular/Mobile Game of the Year" kategoriassa.


title: Spore

text: Pelistä on julkaistu myös versioita muille alustoille:


title: Sulho Leppä

text: Sulho Richard Leppä (aiemmin Leppänen) (7. helmikuuta 1878 Pori – 19??) oli rakennusmies ja Suomen sosialidemokraattisen puolueen kansanedustaja.


title: Sulho Leppä

text: Lepän vanhemmat olivat sahatyöläinen Anselm Leppänen ja Serafina Loukkaja. Hän työskenteli maalarina ja kirvesmiehenä ja toimi politiikassa SDP:n Hämeen läänin pohjoisen vaalipiirin piirisihteerinä sekä Suomen Ammattijärjestön puhujana.


title: Sulho Leppä

text: Leppä valittiin kansanedustajaksi vaaleissa 1917 Turun läänin pohjoisesta vaalipiiristä. Lepän myöhemmistä elämänvaiheista ei ole tietoa; hänen otaksutaan siirtyneen ulkomaille. Erään tiedon mukaan Sulho Leppä -niminen henkilö toimi Suomen kommunistisen puolueen keskuskomitean agitaatio- ja propagandaosaston agitoijana Inkerin Tuprovassa (Dubrovka) ja Keltossa syyskuussa 1918.


title: Sulho Leppä

text: Leppä oli naimisissa vuodesta 1904 Maria Vilhelmina Virtasen kanssa.


title: Raiskio (Ranua)

text: Raiskio on kylä Ranuan kunnassa, Peräpohjolassa Lapin maakunnassa. Kylä sijaitsee Simon ja Ranuan välisen seututie 924 varressa. Matkaa Ranuan kirkonkylään kertyy 19 kilometriä.


title: Teerivaara (Ranua)

text: Teerivaara on kylä Ranuan kunnassa, Peräpohjolassa Lapin maakunnan eteläosassa. Se sijaitsee aivan kunnan koillisosassa ja Ranuan korkeimmat kohdat sijaitsevatkin kylän alueella. Kylään pääsee ajamalla Ranuan kirkonkylältä Kemijärvelle vievää seututie 942:ta 46,7 kilometriä aina Pohjaslahteen asti, jolloin käännytään Putkivaaraan ja Teerivaaraan vievälle yhdystielle. Tätä ajetaan noin 14,2 kilometriä. Yhteensä matkaa Ranuan keskustaan kertyy 60,9 kilometriä.


title: Beihai-puisto

text: Beihai-puisto (; pinyin "Běihăi Gōngyuán") on Pekingissä sijaitseva keisarillinen puutarha. Puisto rakennettiin alun perin 900-luvulla ja se toimi Kielletyn kaupungin osana ennen Qing-dynastian päättymistä. Puisto avattiin yleisölle vasta vuonna 1925.


title: Beihai-puisto

text: Puisto on yli 700 000 neliömetrin kokoinen ja sen pinta-alasta yli puolet on vettä. Vesialueen keskellä on Hortensia-saari, joka luotiin järven kaivamisessa syntyneestä maa-aineksesta. Saarella on suuri valkoinen dagoba ja sen rinnalla tiibetiläiseen tyyliin rakennettu dagoba, joka rakennettiin Dalai-laman vierailun kunniaksi vuonna 1651.


title: Ȳ

text: Ȳ (ȳ) on laajennettuun latinalaiseen aakkostoon kuuluva koostemerkki, joka on syntynyt Y-kirjaimesta ja sen yläpuolelle lisätystä pituusmerkistä.


title: Ȳ

text: Moderneissa latinan ja muinaisenglannin sanakirjoissa ȳ-kirjaimella voidaan merkitä pitkää y-äännettä , joka latinassa ei tosin esiinny muuten kuin (lähinnä muinaiskreikasta periytyvissä) lainasanoissa.


title: Yoshi’s Universal Gravitation

text: Yoshi’s Universal Gravitation (, nimellä Yoshi Topsy-Turvy pohjois-amerikassa) on Game Boy Advance -peli, jonka päähenkilö on Yoshi. Pelissä käytetään pelimoduulin sisäänrakennettua kallistustunnistinta ("Tilt Sensor"). Pelissä on yhteensä 52 tasoa.


title: Yoshi’s Universal Gravitation

text: Bowser on suututtanut Hongo-nimisen hengen. Hongo sulkee Bowserin Yoshi-saarelle ("Yoshi’s Island") ja muuttaa koko saaren näyttämökirjaksi ("pop-up book"). Bowserin lisäksi vankina kirjan sisällä ovat myös kaikki muut Yoshi-saaren asukkaat.


title: Yoshi’s Universal Gravitation

text: Yoshi tapaa yllätyksiä rakastavan hengen, joka antaa hänelle kyvyn kallistaa näyttämökirjan maailmaa. Henki kertoo, että jos Yoshi pystyy vangitsemaan Bowserin kirjan viimeiselle sivulle uuden kykynsä avulla, Hongo vapauttaa varmasti kaikki henkilöt näyttämökirjan sisältä.


title: Yoshi’s Universal Gravitation

text:
Yoshi lähtee etsimään Bowseria. Matkan varrella hän tapaa erilaisia henkiä, jotka antavat Yoshille erilaisia tehtäviä suoritettavaksi. Yoshin tavoitteena on suorittaa henkien tehtäviä ja lopuksi vangita Bowser kirjan viimeiselle sivulle.
KonsoliFIN-sivuston arvostelussa peli sai kaksi tähteä viidestä.


title: Saiskos pluvan

text: 20 suosikkia – Saiskos pluvan on Vesa-Matti Loirin vuonna 1996 julkaistu kokoelma-albumi, joka sisältää 20 kappaletta hänen vuosina 1968–1992 levyttämistään kappaleista. Albumin on julkaissut CD-levynä ja C-kasettina Fazer Records. ""20 suosikkia"" -sarjassa julkaistiin myös toinen Loirin albumi ""20 suosikkia – Lapin kesä"".


title: Ѯ

text: Venäjän kielestä kirjain poistui Pietari Suuren vuonna 1708 toimeenpanemassa kyrillisen kirjaimiston uudistuksessa.


title: Betsy Jolas

text: Betsy Jolas (s. 5. elokuuta 1926 Pariisi) on ranskalainen säveltäjä.


title: Betsy Jolas

text: Jolas asui Yhdysvalloissa vuosina 1940–1946. Hän suoritti musiikkiopintojaan kummassakin maassa. Opettajien joukkoon lukeutuivat Darius Milhaud ja Olivier Messiaen. Jolas on kuuluisan lehtimies ja kirjallisuuskriitikko Eugene Jolas’n tytär.


title: Betsy Jolas

text: Jolas nousi erääksi 1900-luvun arvostetuimmista säveltäjistä. Hänestä tuli vuonna 1983 "American Academy of Arts and Lettersin" jäsen ja vuonna 1985 Ordre des Arts et des Lettres’n "Commandeur". Vuonna 1997 hänestä tehtiin Kunnialegioonan ritari. Hän on lisäksi kuulunut vuodesta 1995 jäsenenä The American Academy of Arts and Sciences'een.


title: Betsy Jolas

text: Jolas’n tuotantoon kuuluu muun muassa oopperaa, kamarimusiikkia ja muita teoksia.


title: Long John Baldry

text: John William Baldry, joka tunnetaan paremmin nimellä Long John Baldry (12. tammikuuta 1941 – 21. heinäkuuta 2005) oli brittiläinen blueslaulaja. Hän sai lempinimensä, koska hänen pituutensa oli yli kaksi metriä. Hän aloitti uransa Briteissä 1960-luvulla mutta muutti 1970-luvun lopulla Kanadaan, jossa vietti lopun elämäänsä. Suomessa hänen tunnetuimmat levytyksensä ovat ”You've Lost That Lovin' Feelin'” ja ”Let the Heartaches Begin”. Vuonna 1968 hän levytti hitin ”Mexico”, joka oli Ison-Britannian olympiajoukkueen tunnuslaulu Meksikon olympialaisissa.


title: Long John Baldry

text: Baldryn ensimmäisissä yhtyeissä soittivat muun muassa Rod Stewart, Elton John ja Mick Jagger. Elton John otti myöhemmin taiteilijanimensä Long John Baldrylta ja saksofonisti Elton Deanilta.


title: Long John Baldry

text: 1980-luvulla Baldry alkoi työskennellä myös ääninäyttelijänä. Hänen tunnetuin ääniroolinsa oli tohtori Robotnik vuonna 1993 esitetyssä piirrossarjassa Adventures of Sonic the Hedgehog.


title: 15 vuotta – suuri puberteettikokoelma

text: 15 vuotta – suuri puberteettikokoelma on Hausmyllyn kokoelmalevy, joka julkaistiin vuonna 2004. Kokoelma julkaistiin yhtyeen 15-vuotisen uran kunniaksi. Albumi nousi Suomen virallisen listan kahdeksannelle sijalle, ja pysyi listalla niin ikään kahdeksan viikkoa.


title: 15 vuotta – suuri puberteettikokoelma

text: Kokoelma sisältää yhtyeen vanhempaa tuotannon kappaleita miksattuina versioina. Lisäksi kokoelma sisältää kolme ennen julkaisematonta kappaletta englannin kielellä ja coverversion laulaja Pave Maijasen takavuosien hitistä ”Lähtisitkö”.


title: 15 vuotta – suuri puberteettikokoelma

text: Kokoelman kansilehtisessä on tietoa yhtyeen historiasta ja kappaleista.


title: Warkis

text: Warkis on varkautelainen jääkiekkoseura, joka pelaa kaudella 2017-2018 Suomen neljänneksi korkeimmalla sarjatasolla II-divisioonassa Savo-Karjalan lohkossa. Seura on perustettu vuonna 1983. Sen kotihalli on Luode Areena. Warkkiksen kaikkien aikojen menestynein pelaaja on Jukka Hentunen, joka urallaan pelasi NHL:ssä ja SM-liigassa.


title: Pikku Pietarin piha (vuoden 1961 elokuva)

text: Pikku Pietarin piha on Jack Witikan ohjaama suomalainen elokuva vuodelta 1961. Elokuva perustuu Simo Puupposen eli Aapelin romaaniin "Pikku Pietarin piha" (1958). Tarinan keskushenkilöitä ovat torikauppias Jormalainen, hänen Pietari-poikansa ja heidän sydämellinen taloudenhoitajansa Karoliina. Pikku Pietarin pihassa eletään 1920-lukua. Talonmies Harakka jahtaa rottia, lapset puuhailevat kadulla, ja mukana on myös muita henkilöitä nuorista rakastavaisista aina vaimonsa ja anoppinsa syrjimään juoppoon kellomestariin.


text: Kuva-Postin järjestämän yleisökilpailun tuloksena Pietariksi löytyi 12-vuotias Tuukka Tanner Helsingin Länsi-Pakilasta. Hän toimi myöhemmin ravintola-alalla ja kuoli 35-vuotiaana. Elokuva oli Witikan ainoa ohjaustyö Suomi-Filmille, ja se jäi hänen viimeiseksi elokuvakseen samoin kuin näyttelijä Reino Valkaman.


text: Käsikirjoituksen pohjana olevan romaanin kirjoittaja Simo Puupponen esiintyy elokuvassa Jumalan äänenä, kun Pietari juttelee katolla Jumalan kanssa. Pietarin isää esitti Leevi Kuuranne, ja Karoliinan roolissa oli Elsa Turakainen. Leo Jokela esiintyy elokuvassa sivuosassa pellehyppääjä Vennu Harakkana.


text: Rauni Mollberg teki tarinasta jo aiemmin näytelmän ja suunnitteli elokuvaakin mutta myöhästyi. Hän ohjasi aiheesta sitten vasta 1977 oman elokuvansa "Aika hyvä ihmiseksi", johon hän hyödynsi Puupposen muutakin tuotantoa sekä aineksia Toivo Pekkasen ja Olavi Siippaisen tuotannosta. Siinä Pietaria esitti Ossi Aronen.


text: Televisioesityksen yhteydessä esittämässään kritiikissä Arto Pajukallio pitää elokuvaa eheänä ja kantavana kokonaisuutena. "Video-oppaassa" vuodelta 1994 Harri Närhi sanoo Witikan viimeiseksi jääneen ohjauksen ymmärtävän hienosti pohjana olevan romaanin sävyjä ja tunnelmia. Hän antaa elokuvalle neljä tähteä viidestä, mikä vastaa sanallista arviota ”erinomainen”.


title: Napola – Hitlerin eliittikoulu

text: Napola – Hitlerin eliittikoulu (, myös "Napola – Elite für den Führer") on vuonna 2004 valmistunut saksalainen sotadraamaelokuva, jonka on ohjannut Dennis Gansel.


title: Napola – Hitlerin eliittikoulu

text: Vuonna 1942 nuori Friedrich Weimer pääsee nyrkkeilytaidoillaan Nationalpolitische Erziehungsanstalten -kouluun (NaPolA), laitokseen, jossa koulutetaan natsijohtajia. Vastoin isänsä tahtoa Friedrich lähtee kouluun päästäkseen eroon tehdaselämästä.


title: Teerivaara

text: Teerivaara voi tarkoittaa seuraavia maantieteellisiä kohteita:


title: In Concert/MTV Plugged

text: In Concert/MTV Plugged on amerikkalaisen laulaja-lauluntekijä Bruce Springsteenin konserttivideo sekä live-albumi. Video julkaistiin vuonna 1992, ja albumi vuonna 1993. Kyseessä on "Pomon" konsertti Los Angelesissa 1992.Kaikki kappaleet ovat Springsteenin käsialaa.


title: In Concert/MTV Plugged

text: VHS-versio videosta julkaistiin 15. joulukuuta 1992, ja DVD 9. marraskuuta 2004. Video on kestoltaan 120 minuuttia.


title: Live in New York City

text: Live in New York City on amerikkalaisen laulaja-lauluntekijä Bruce Springsteenin live-CD ja -DVD vuodelta 2001. Kyseessä on Bruce Springsteen & the E Street Bandin konsertti vuodelta 2000.


title: Ammunta kesäolympialaisissa 2000

text: Sydneyn kesäolympialaisissa 2000 ammunnassa kilpailtiin kymmenessä miesten lajissa ja seitsemässä naisten lajissa. Eniten mitaleja keräsi Kiina.


title: Sydämesi tyhjä huone

text: 20 suosikkia – Sydämesi tyhjä huone on Marjatta Leppäsen vuonna 1995 julkaistu kokoelma-albumi, joka sisältää 20 kappaletta hänen vuosina 1965–1995 levyttämistään kappaleista. Albumin on julkaissut CD-levynä ja C-kasettina Fazer Records. Albumin kappale ""Noita"" on levytetty vuonna 1975, mutta julkaistiin ensimmäistä kertaa vasta tällä julkaisulla. Kappaleen ""Kesäkaupunki"" Leppänen esitti Uuden iloisen teatterin revyyssä vuosina 1979 ja 1994.


title: Hammersmith Odeon London ’75

text: Hammersmith Odeon London ’75 on yhdysvaltalaisen laulaja-lauluntekijä Bruce Springsteenin livealbumi, joka julkaistiin vuonna 2006. Kyseessä on Bruce Springsteen & the E Street Bandin marraskuinen konsertti-CD vuodelta 1975, joka on taltioitu silloiselta "Born to Run" -kiertueelta Lontoon Hammersmith Odeonilla.


title: Ranskan Grand Prix 1985

text: Ranskan Grand Prix 1985 oli Formula 1 -sarjan osakilpailu, joka ajettiin 7. heinäkuuta 1985 Paul Ricardin radalla. Kilpailun voitti kaksinkertainen maailmanmestari Nelson Piquet. Voitto oli hänelle kauden ensimmäinen. Toiseksi ajanut Keke Rosberg lähti paalupaikalta ja ajoi kilpailun nopeimman kierrosajan.


title: Britannian Grand Prix 1985

text: Britannian Grand Prix 1985 oli Formula 1 -sarjan osakilpailu, joka ajettiin 21. heinäkuuta 1985 Silverstonen radalla. Kilpailun voitti kolmanteen voittoonsa kaudella ajanut Alain Prost.


title: Britannian Grand Prix 1985

text: Keke Rosbergin ajama aika-ajokierros säilyi F1-historian nopeimpana kierrosaikana aina vuoteen 2001 asti.


title: Saksan Grand Prix 1985

text: Saksan Grand Prix 1985 oli Formula 1 -sarjan yhdeksäs osakilpailu kaudella 1985, joka ajettiin 4. elokuuta Nürburgringin radalla. Kilpailun voitti Michele Alboreto, jolle voitto oli kauden toinen. Se oli myös hänen F1-uransa viidestä voitosta viimeinen.


title: Babar (animaatiosarja)

text: Babar on kanadalais-ranskalainen vuosina 1989–1991 ja 2000 valmistunut animaatiosarja. Sarja perustuu ranskalaisen lastenkirjailijan Jean de Brunhoffin luomiin Babar-kirjoihin.


title: Babar (animaatiosarja)

text: Vuosina 1989–1991 valmistuneet jaksot koostuivat yhteensä viidestä tuotantokaudesta ja 65 jaksosta. Vuonna 2000 valmistui kuudes tuotantokausi, joka sisälsi 13 jaksoa. Vuonna 2010 valmistui 3D-animaatiotekniikalla tehty sarja "Babar ja Badun seikkailut".


title: Babar (animaatiosarja)

text: Sarjan päähenkilö. Hän asuu Celestenkylässä vaimonsa Celesten ja lapsiensa kanssa. Lapsuutensa hän viettää viidakossa Ilonlaaksossa äitinsä ja muiden norsujen kanssa. Eräänä päivänä metsästäjä tappaa Babarin äidin ja orpo norsu pakenee viidakosta. Hän päätyy kaupunkiin, jossa tapaa vanhan rouvan, joka ottaa hänet hoiviinsa. Alussa Babarilla on vaikeuksia sopeutua ihmisten elämään, mutta lopulta hän oppii kävelemään kahdella jalalla ja alkaa käyttää vihreää pukua. Ajan myötä hän palaa viidakkoon. Viidakon eläimet suunnittelevat rynnäkköä metsästäjiä vastaan. Elefanttien kuningas kuolee syötyään vahingossa myrkkysieniä. Babar kruunataan uudeksi kuninkaaksi ja norsut päättävät perustaa kuningaskunnan.


title: Babar (animaatiosarja)

text: Babarin vaimo ja Celestenkylän kuningatar. Babar ja Celeste ovat tunteneet toisensa koko ikänsä ja heillä on neljä lasta.


title: Babar (animaatiosarja)

text: Babarin ja Celesten lapset. Pom on esikoinen ja Isabella kuopus. Babar kertoo lapsilleen opettavaisia tarinoita, usein omasta lapsuudestaan tai ajoista, jolloin hän oli nuori kuningas ja Celestenkylä vasta perustettu.


title: Babar (animaatiosarja)

text: Cornelius on vanhin ja viisain norsu Celestenkylässä. Hän toimii Kuningas Babarin neuvonantajana ja ottaa työnsä hyvin vakavasti.


title: Babar (animaatiosarja)

text: Pompadour on Babarin toinen neuvonantaja ja protokollamestari. Hän usein vastustaa radikaaleja ideoita ja huolestuu helposti.


title: Babar (animaatiosarja)

text: Babarin nuoruudenystävä, johon hän tutustui viidakossa. Zephir pitää jäätelobaaria Celestenkylässä.


title: Babar (animaatiosarja)

text: Celesten veli, joka matkailee usein maailmalla. Hän on myös Babarin lasten eno ja kertoo heille usein tarinoita.


title: Babar (animaatiosarja)

text: Sarvikuonojen valtakunnan kuningas, jolla tulee usein erimielisyyksiä Babarin kanssa. Ajoittain hän ajattelee vain omaa etua, mutta toisinaan joutuu yhteistyöhön kuningas Babarin kanssa. Ratakseella on vaimo ja poika nimeltä Victor. Ratakseen neuvonantajan nimi on Pamir.


title: Babar (animaatiosarja)

text: Ensimmäinen henkilö, johon Babar tutustui kaupungissa. Hän otti Babarin hoiviinsa ja opetti ihmisten tavoille.


title: Babar (animaatiosarja)

text: Sarjan jaksoja on Suomessa esitetty ensi kerran vuosina 1992–1994 Yle TV2 -kanavalla ja uusintana muutamaan otteeseen. Vuonna 2008 Future Film julkaisi sarjan jaksot 1–39 DVD:illä.


title: Babar (animaatiosarja)

text: Jaksojen alkuperäiset englanninkieliset nimet ovat suluissa.


title: Babar (animaatiosarja)

text: Sarjan suomenkieliset ääninäyttelijät koostuivat KOM-teatterin näyttelijöistä.


title: Babar (animaatiosarja)

text:
Listassa on vain osa roolihahmoista.
Suomennos ja ohjaus: Satu Milonoff ja Marjatta Sario


title: Babar (animaatiosarja)

text: Babarista on tehty animaatioelokuva "Babar ja sarvikuonot" vuonna 1989 ja Yle TV2 on esittänyt sen suomeksi jälkiäänitettynä. Elokuva kertoo Babarin alkuvaiheista kuninkaana ja siitä kuinka Ratakses yrittää tehdä norsuista orjiaan. Jatko-osa "Babar – elefanttien kuningas" ilmestyi vuonna 1999.


title: Itävallan Grand Prix 1985

text: Itävallan Grand Prix 1985 oli Formula 1 -sarjan osakilpailu, joka ajettiin 18. elokuuta 1985 Österreichringin radalla. Kilpailun voitti paalupaikalta lähtenyt Alain Prost, joka lisäksi ajoi kilpailun nopeimman kierroksen. Voitto oli hänelle kauden neljäs.


title: Hollannin Grand Prix 1985

text: Hollannin Grand Prix 1985 oli Formula 1 -sarjan osakilpailu, joka ajettiin 25. elokuuta 1985 Zandvoortin radalla. Kilpailun voitti Niki Lauda, jolle voitto oli F1-uran viimeinen. Kilpailu oli viimeinen F1-sarjan Hollannin Grand Prix.


title: Timo Vuorensola

text: Timo Vuorensola (s. 29. marraskuuta 1979 Helsinki) on suomalainen elokuvaohjaaja, näyttelijä ja muusikko. Hän on ohjannut Samuli Torssosen luoman "Star Wreck" -sarjan elokuvat "" ja "". Hän myös esittää näissä elokuvissa luutnantti Dwarfia. Vuorensola ohjasi myös vuonna 2012 valmistuneen elokuvan "Iron Sky", sekä vuonna 2019 valmistuneen jatko-osan "".


title: Timo Vuorensola

text: Elokuvien lisäksi Vuorensola toimii industrial-metallia soittavan Älymystö-yhtyeen solistina. Hän on yksi yhtyeen perustajajäsenistä. Timo Vuorensola meni naimisiin Annika Rytkösen kanssa toukokuussa 2015.


title: Italian Grand Prix 1985

text: Italian Grand Prix oli Formula 1 -sarjan osakilpailu, joka ajettiin 8. syyskuuta 1985 Monzan radalla. Kilpailun voitti Alain Prost, joka juhli kauden viidettä voittoaan. Voitto jäi hänelle kauden viimeiseksi. Viisi voittoa riitti Prostille mestaruuteen.


title: Belgian Grand Prix 1985

text: Belgian Grand Prix 1985 oli Formula 1 -sarjan osakilpailu, joka ajettiin 15. syyskuuta 1985 Spa-Francorchamps'n radalla. Kilpailun voitti Lotus-tallin Ayrton Senna. Kilpailun kärkiviisikossa kaikki olivat tai tulivat joskus olemaan maailmanmestareita. Kilpailu ajettiin epävakaisissa olosuhteissa: rata oli täysin märkä kilpailun alkaessa, mutta kuivui nopeasti ajolinjan osalta. Kilpailun puolivälissä rata kastui pienen sadekuuron jälkeen, mutta kuivui jälleen loppua kohti.


title: Euroopan Grand Prix 1985

text: Euroopan Grand Prix 1985 oli Formula 1 -sarjan osakilpailu, joka ajettiin 6. lokakuuta 1985 Brands Hatchin radalla. Kilpailun voitti ensimmäistä kertaa F1-urallaan brittiläinen Nigel Mansell.


title: Etelä-Afrikan Grand Prix 1985

text: Etelä-Afrikan Grand Prix 1985 oli Formula 1 -sarjan osakilpailu, joka ajettiin 19. lokakuuta 1985 Kyalamin radalla. Kilpailun voitti Nigel Mansell, jolle voitto oli toinen perättäinen.


title: Australian Grand Prix 1985

text: Australian Grand Prix 1985 oli Formula 1 -sarjan osakilpailu, joka ajettiin 3. marraskuuta 1985 Adelaiden katuradalla. Kilpailu oli kauden viimeinen, ja sen voitti Keke Rosberg. Voitto oli hänen uransa viimeinen ja kauden toinen. Voitto oli Rosbergin uran viides.


title: Australian Grand Prix 1985

text: Viimeisellä kierroksella Ligier-kuljettaja Philippe Streiff yritti ohittaa toisena ajanutta tallikaveriaan Jacques Laffitea. Ohitusyrityksen seurauksena Streiffin etupyörän akseli vaurioitui vakavasti, mutta molemmat kuljettajat onnistuivat kuitenkin ajamaan maaliin samoilla sijoituksilla.


title: Australian Grand Prix 1985

text: Kilpailu oli ensimmäinen F1-sarjan Australian Grand Prix. Samalla nimellä oli toki ajettu aikaisemminkin kilpailuja, mutta ei F1:ssä.


title: Marisol Escobar

text: María Sol ”Marisol” Escobar (22. toukokuuta 1930 Pariisi, Ranska – 30. huhtikuuta 2016 New York, New York, Yhdysvallat) oli venezuelalaisille vanhemmille syntynyt kuvanveistäjä, joka asui myös Yhdysvalloissa. Yksi hänen opettajistaan oli Hans Hofmann.


title: Marisol Escobar

text: 1960-luvulla Escobar sai vaikutteita ajan johtavien poptaiteilijoiden työstä. Hän osoitti kuitenkin tuotannossaan kiinnostusta useisiin kuvataiteen suuntauksiin ja loi oman, uniikin tyylinsä.


title: Marisol Escobar

text: Escobar oli vuodesta 1978 "American Academy of Arts and Lettersin" jäsenenä.


title: Vihreä maili

text: Vihreä maili ("The Green Mile") on Frank Darabontin ohjaama draamaelokuva vuodelta 1999. Elokuva perustuu Stephen Kingin kirjaan Kuoleman käytävä, joka kertoo kuolemaantuomittujen viimeisistä hetkistä.


title: Vihreä maili

text: Pääosa tapahtumista sijoittuu vuoteen 1935. Elokuvan päähenkilö on Paul Edgecomb (Tom Hanks), joka työskentelee vanginvartijana Cold Mountain -nimisessä vankilassa. Eräänä päivänä selliin tuodaan teloitusta odottava John Coffey (Michael Clarke Duncan), jolla on yliluonnollisia kykyjä.


title: Vihreä maili

text: Muissa osissa esiintyvät David Morse, Bonnie Hunt, James Cromwell sekä Sam Rockwell.


title: Vihreä maili

text: "Vihreä Maili" oli ehdolla parhaan miessivuosan esittäjän (Michael Clarke Duncan), äänityksen, käsikirjoituksen, sekä parhaan elokuvan Oscar-palkinnon saajaksi.


title: Ylikiimingin seurakunta

text: Ylikiimingin seurakunta oli Ylikiimingin kunnan alueella toiminut seurakunta. Seurakunta perustettiin vuonna 1909, jolloin se itsenäistyi Kiimingin kirkkoherrakunnasta. Ylikiimingin seurakunta toimi itsenäisenä seurakuntana 98 vuoden ajan, ja se yhdistettiin Oulujoen seurakuntaan 1. tammikuuta 2007.


title: Ylikiimingin seurakunta

text: Ylikiimingin seutu kuului alun perin Iin pitäjään ja kappeliin. Ylikiiminkiin rakennettiin vuonna 1691 kookas hirsinen saarnahuone, joka sijaitse nykyisen kirkon itäpuolella. Saarnatupaan rakennettiin vuonna 1754 Heikki Väänäsen johdolla kellotapuli, jonka alaosa on edelleen olemassa hautausmaan reunalla.


title: Ylikiimingin seurakunta

text: Ylikiimingissä ei alun perin ollut omaa pappia, ja vuonna 1732 ylikiiminkiläiset anoivat menestyksekkäästi omaa kappalaista. Ensimmäinen pappi oli Danien Keckman.


title: Ylikiimingin seurakunta

text: Nykyisen Ylikiimingin kirkon rakennushanke käynnistettiin 1780-luvulla kirkkoherra Erik Siniuksen aloitteesta. Tuolloin vanha saarnahuone oli jo ränsistynyt ja huonokuntoinen. Saarnahuone purettiin ja uusi kirkko valmistui Jacob Rijfin johdolla vuonna 1786. Kirkon sisäosat ja sisustus maalattiin kuitenkin vasta 1840-luvulla.


title: Ylikiimingin seurakunta

text: Seurakunta itsenäistyi Kiimingin kirkkoherrakunnasta Ylikiimingin seurakunnaksi vuonna 1909. Aluksi jumalanpalveluksia järjestettiin epäsäännöllisesti. Ensimmäisen maailmansodan aikoihin seurakunnassa toimi oma sairaanhoitaja sekä diakonissa. Sodan jälkeen hengellinen elämä elpyi ja kirkonmenoja alettiin järjestää säännöllisesti.


title: Ylikiimingin seurakunta

text: Toisen maailmansodan jälkeen seurakuntatoiminta alkoi muodostua nykyiseen muotoonsa. Toiminta käsittää nykyisin nuoriso- ja lähetystyötä sekä kirkkomusiikkitoimintaa. Seurakuntatalo valmistui vuonna 1975.


title: Ylikiimingin seurakunta

text: 1. tammikuuta 2009 tapahtuneen Oulun ja Ylikiimingin kuntaliitoksen varmistumisen myötä Ylikiimingin seurakunnan seurakuntatoiminnot yhdistettiin jo pari vuotta aiemmin 1. tammikuuta 2007 Oulun Oulujoen seurakunnan kanssa.


title: Tumma nainen

text: 20 suosikkia – Tumma nainen on Lea Lavenin vuonna 1996 julkaistu kokoelma-albumi, joka sisältää 20 kappaletta hänen vuosina 1970–1977 Oy EMI Finland Ab:lle levyttämistään kappaleistaan. Albumin on julkaissut CD:nä ja C-kasettina Fazer Records, joka on koonnut sen yhteistyössä EMIn kanssa. 20 suosikkia -sarjassa julkaistiin myös toinen Lavenin albumi "20 suosikkia – Nyt kun oot mennyt".


title: Etelä-Vantaan Taitoluistelijat

text: Etelä-Vantaan Taitoluistelijat ry (EVT) on taitoluisteluseura Vantaalla. EVT:n luistelijoita ja kasvatteja on kilpaillut sekä SM-tasolla että kansainvälisellä tasolla niin yksinluistelussa kuin muodostelmaluistelussakin. EVT on kasvava suurseura, joka on myös valittu useamman kerran Suomen parhaaksi taitoluisteluseuraksi.


title: Etelä-Vantaan Taitoluistelijat

text: Toimintaa on erilaisissa muodoissa:


title: Etelä-Vantaan Taitoluistelijat

text: Luistelijoita seurassa on useita satoja iältään kolmevuotiaista yli viisikymppisiin.


title: Etelä-Vantaan Taitoluistelijat

text: Seuran pääpaikkana toimii Myyrmäen jäähalli. Kilparyhmien harjoituksia pidetään myös esimerkiksi Valtti-Areenalla, Hartwall-Areenalla sekä Nurmijärvellä Klaukkalan jäähallissa ja Kisakallion Urheiluopistolla. Myös joidenkin luistelukouluryhmien harjoituksia on Klaukkalassa. Yksinluistelun päävalmentajana toimii Sirkka Kaipio ja muodostelmaluistelun päävalmentajana Jenika Timonen joka valmentaa myös SM-juniorijoukkue Ice Stepsia ja SM-noviisijoukkue Dream Stepsia.


title: Etelä-Vantaan Taitoluistelijat

text: Seuran kilpailevat muodostelmaluistelujoukkueet ovat menestyneet hienosti niin kotimaisilla jäillä kuin kansainvälisestikin - tuoreimpina saavutuksina SM-juniorijoukkue Ice Stepsin voitto Mozart Cupissa keväällä 2012 ja SM-noviisijoukkue Dream Stepsin hopeamitali Spring Cupissa keväällä 2014.


title: Monacon Grand Prix 1980

text: Belgian Grand Prix 1980 oli Formula 1 -sarjan osakilpailu, joka ajettiin 18. toukokuuta 1980 Monacon katuradalla Monacossa. Kilpailun voitti Williamsilla ajanut Carlos Reutemann.


title: Mario Monicelli

text: Mario Monicelli (15. toukokuuta 1915 Viareggio – 29. marraskuuta 2010 Rooma) oli italialainen elokuvaohjaaja ja yksi "commedia all’italianan" suurista nimistä.


title: Mario Monicelli

text: Monicelli aloitti uransa jo 1930-luvulla, mutta alkoi saavuttaa huomattavaa menestystä vasta 1950-luvulta. Hänen tunnettuja elokuviaan ovat muiden muassa "I soliti ignoti" (1958), "Suuri sota" (1959), "L'armata Brancaleone" (1966), "La ragazza con la pistola" (1968) ja "Amici miei" (1975).


title: Mario Monicelli

text: Monicelli työskenteli myös televisiossa ja teatterissa. Hän toimi paitsi ohjaajana, myös käsikirjoittajana ja ajoittain näyttelijänä. Hän jatkoi uraansa 2000-luvulle.


title: Mario Monicelli

text: Monicelli voitti Kultaisen leijonan 1991 ja oli kahdesti ehdolla Oscar-palkinnon saajaksi. Hänet palkittiin myös Berliinin elokuvajuhlilla ja hän oli toistuvasti Cannesin elokuvajuhlien Kultainen palmu -ehdokkaana.


title: Mario Monicelli

text: Monicelli kuoli marraskuussa 2010 95-vuotiaana. Hän teki itsemurhan hyppäämällä sairaalan viidennen kerroksen ikkunasta. Hän oli sairaalahoidossa sairastettuaan eturauhassyöpää.


title: Leo Mol

text: Leo Mol O.C., OM (15. tammikuuta 1915 Polonne, Ukraina – 4. heinäkuuta 2009 Winnipeg, Kanada) oli ukrainalaissyntyinen kanadalainen kuvanveistäjä.


title: Leo Mol

text: Mol opiskeli Leningradissa vuosina 1936–1940 ja Haagissa 1943. Hän muutti joulukuussa 1948 vaimonsa kanssa Winnipegiin, Manitobaan, Kanadaan, jossa on asunut siitä lähtien.


title: Leo Mol

text: Molin töistä yli kolmesataa on julkisesti näytteillä Leo Mol Sculpture Gardenissa Winnipegin Assiniboine Parkissa. Kyseinen kokoelma avattiin yleisölle vuonna 1992, ja sitä on sen jälkeen laajennettu kahteen otteeseen. Molin teos "Lumberjacks" esiintyi vuonna 2002 kanadalaisessa postimerkissä.


title: Leo Mol

text: Mol oli vuodesta 1989 Order of Canadan ja vuodesta 2000 Order of Manitoban jäsen. Hän kuului myös Kanadan kuninkaalliseen taideakatemiaan ja on saanut kunnia-arvoja Winnipegin, Albertan ja Manitoban yliopistoilta.


title: Sandro Wagner

text: Sandro Wagner (s. 29. marraskuuta 1987 München) on saksalainen jalkapalloilija. Hän on pelipaikaltaan hyökkääjä. Vuonna 2015 Wagner edustaa SV Darmstadtia.


title: Sandro Wagner

text: Wagner pelasi pienessä Hertha Münchenissä vuoteen 1995, jolloin hän siirtyi kaupungin suurseuraan Bayern Müncheniin. Hän nousi Bayernin kakkosjoukkueesta Bundesliigajoukkueeseen kauden 2007 alussa, mutta peliaika jäi vähiin kauden aikana. Bayernissa Wagner voitti kauden 2007 Liigacupin ja 2008 liigamestaruuden.


title: Sandro Wagner

text: 9. kesäkuuta 2008 Wagnerin ilmoitettiin siirtyneen MSV Duisburgiin.


title: Inari (albumi)

text: Inari on Vesa-Matti Loirin akustinen studioalbumi, joka äänitettiin paikallisen apteekkarin huvilalla Ivalon kylässä. Se julkaistiin 31. lokakuuta 2007. Albumi on jatkoa edellisenä vuotena julkaistulle "Ivalolle". Albumin tuotti ja julkaisi Warner Music Finland.


title: Inari (albumi)

text: "Inari" äänitettiin "Ivalon" tavoin Lapissa sen vuoksi, ettei kesät mökillään Ivalossa viettävä Loiri suostunut lähtemään Helsinkiin levyttämään. Tämän vuoksi levytysstudio tuotiin jälleen Lappiin. Inarin ovat tuottaneet Hannu Pikkarainen ja Julius Mauranen.


title: Inari (albumi)

text: Albumi sisältää 13 akustista cover-kappaletta.


title: Inari (albumi)

text: "Inari" saavutti kultalevyrajan jo ennakkomyynnillä. Se debytoi Suomen virallisella albumilistalla sijalla 1 ja piti kärkipaikan myös seuraavalla viikolla. Levyä on myyty yli 55 000 kappaletta.


title: Kiili (kunta)

text: Kiili (, vuoteen 1971 "Veneküla") on kunta Harjumaan maakunnassa, Virossa. Sen asukasluku on 5 302 (1.1.2018), pinta-ala 100 neliökilometriä ja asukastiheys 53 asukasta neliökilometrillä.


title: Kiili (kunta)

text: Kunta sijaitsee Tallinnasta viitisentoista kilometriä etelään. Kiilin naapurikunnat ovat Tallinna, Rae, Kose ja Saku


title: Kiili (kunta)

text: Kunta muodostuu Kiilin kauppalasta (alev), Kangrun ja Luige pienkauppaloista (alevik) sekä 13 kylästä (Arusta, Kurevere, Lähtse, Metsanurga, Mõisaküla, Nabala, Paekna, Piissoo, Sausti, Sookaera, Sõgula, Sõmeru, Vaela). Kunnan keskuspaikka on Kiilin kauppala. Kunnan asema ei muuttunut vuoden 2017 kuntauudistuksessa.


title: Kiili (kunta)

text: Vuonna 2011 Kiilin kunnassa (Kiilin kauppala mukaan lukien) oli 5 155 asukasta, joista 4 713 (91,4 %) oli virolaisia, 321 (6,2 %) venäläisiä ja 123 (2,4 %) muita kansallisuuksia.


title: Uuno Kailas (albumi)

text: Uuno Kailas on Vesa-Matti Loirin ja Perko-Pyysalo Poppoon jazz-albumi vuodelta 1995. Se sisältää Uuno Kailaan runoja Jukka Perkon ja Severi Pyysalon sävellyksinä ja Loirin tulkintoina.


title: Toni Kroos

text: Toni Kroos (s. 4. tammikuuta 1990 Greifswald, Mecklenburg-Etu-Pommerin osavaltio, Itä-Saksa) on saksalainen jalkapalloilija. Real Madridissa pelaavan Kroosin pelipaikka on keskikentällä.


title: Toni Kroos

text: Kroos debytoi Bundesliigassa 26. syyskuuta 2007 FC Energie Cottbusia vastaan pelatussa ottelussa. Hän sai unelma-alun Bundesliiga-uralleen, kun hän syötti kaksi Miroslav Klosen tekemää maalia 5–0 päättyneessä ottelussa. Eurocupeissa hän esiintyi ensimmäistä kertaa UEFA Cupissa portugalilaista Belenensesiä vastaan 4. lokakuuta. Suuren yleisön tietouteen Kroos nousi, kun hänet vaihdettiin Mark van Bommelin tilalle ottelussa Belgradin Punaista Tähteä vastaan UEFA Cupin lohkovaiheen ensimmäisellä kierroksella. Kyseisessä ottelussa saksalainen laukoi kaksi vapaapotkua, joista toisen hän keskitti maalintehneelle Kloselle ja toisen hän laukoi suoraan maaliin.


title: Toni Kroos

text: 3. heinäkuuta 2014 urheilulehti Marca uutisoi Kroosin siirtyvän espanjalaisjätti Real Madridiin viisivuotisella sopimuksella. Hänestä maksetaan 25 miljoonan euron siirtokorvaus ja siirto tullaan julkistamaan vuoden 2014 MM-kilpailujen päättymisen jälkeen. 17. heinäkuuta 2014 Real Madrid vahvisti Kroosin siirron kuuden vuoden sopimuksella 25 miljoonan euron siirtosummalla.


title: Toni Kroos

text: Brasilian MM-kisojen semifinaaliottelussa isäntämaata Brasiliaa vastaan Kroos teki kaksi maalia vain 69 sekunnin välein. Suoritus on uusi MM-kisojen ennätys.


title: Toni Kroos

text: Venäjän MM-kisojen 2018 päätyttyä Kroos on pelannut 86 maaottelua ja tehnyt niissä 13 maalia.


title: Toni Kroos

text: Kroos valittiin vuoden 2014 UEFA:n ja FIFA:n Team of the Year -joukkueeseen.


title: Toni Kroos

text: Bayern München:


title: Toni Kroos

text: Bayer Leverkusen:


title: Toni Kroos

text: Real Madrid:


title: Toni Kroos

text: Saksan maajoukkue:


title: Atlaksenvihertikka

text: Atlaksenvihertikka ("Picus vaillantii") on keskikokoinen luoteisafrikkalainen tikkalintu. Lajin nimesi Alfred Malherbe 1847 ranskalaisen François Le Vaillantin kunniaksi.


title: Atlaksenvihertikka

text: Linnun pituus on 30–32 cm, siipien kärkiväli 41–43 cm ja paino noin 150–170 grammaa. Sen höyhenpuku on yläpuolelta tummanvihreä ja alapuolelta kellanvihreä, yläperä on keltainen. Uloimmat käsisulat ovat mustavalkeat. Koiraalla on karmiininpunainen päälaki, naaraalla se on harmaa tai musta. Äänet muistuttavat vihertikan ääniä. Pärryttää harvoin. Laji muistuttaa suuresti vihertikan alalajia "sharpei", ja monet tutkijat luokittelevat sen vihertikan ("P. viridis") alalajiksi.


title: Atlaksenvihertikka

text: Atlaksenvihertikka elää Luoteis-Afrikassa Marokossa, Algeriassa ja Tunisiassa 100 000–1 000 000 neliökilometrin alueella, lähinnä Atlasvuoristossa. Lajin kanta on elinvoimainen. Se on ilmeisesti paikkalintu.


title: Atlaksenvihertikka

text: Atlaksenvihertikan elinaluetta ovat vuoristometsät, aina kahden kilometrin korkeuteen saakka.


title: Atlaksenvihertikka

text: Laji pesii huhti-kesäkuussa. Se kovertaa syvyydeltään 40–50 cm pesäkolon puuhun. Munia on 4-8 kappaletta, tavallisimmin niitä on kuudesta seitsemään.


title: Atlaksenvihertikka

text: Atlaksenvihertikka syö pääasiassa muurahaisia, mutta se käyttää ravinnokseen myös lahopuissa eläviä muita hyönteisiä ja niiden toukkia.


title: Albert O. Hirschman

text: Albert Otto Hirschman (7. huhtikuuta 1915 Berliini – 10. joulukuuta 2012) oli saksalais-yhdysvaltalainen taloustieteilijä. Hän julkaisi useita merkittäviä kirjoja varsinkin poliittisen taloustieteen alalta.


title: Albert O. Hirschman

text: Hirschman syntyi Berliinissä Carl ja Hedwig Marcuse Hirschmanin pojaksi. Hän opiskeli Pariisin yliopistossa ja London School of Economicsissa sekä Triesten yliopistossa, josta hän sai tohtorinarvonsa vuonna 1938.


title: Albert O. Hirschman

text: Toisen maailmansodan puhjettua Hirschman teki Varian Fryn kanssa yhteistyötä uhan alle joutuneiden taiteilijoiden ja intellektuellien auttamisessa pakoon kansallissosialistisesta Saksasta. Hän palveli Yhdysvaltain maavoimissa vuosina 1943–1946.


title: Albert O. Hirschman

text: Hirschman loi huomattavan uran juuri Yhdysvalloissa. 1950-luvulta alkaen hän työskenteli muun muassa Yalen yliopistossa 1956–1958, Columbian yliopistossa 1958–1964, Harvardin yliopistossa 1964–1974 ja vuoden 1974 jälkeen Institute for Advanced Studyssä.


title: Buda

text: Buda on Tonavan halkoman Budapestin läntinen puoli, joka sai nimensä hunni Attilan veljen mukaan. Buda käsittää noin kolmasosan Budapestistä ja on maastostaan mäkistä. Budan merkittävin maamerkki on Budan linna.


title: Buda

text: Buda oli Unkarin pääkaupunki vuodesta 1361 vuoteen 1541 asti, kun Osmanien valtakunta valtasi kaupungin. Vuonna 1686 Itävalta valtasi Budan, mutta kaupunki oli lähes tuhoutunut ja lukuisat saksalaiset tuotiin rakentamaan kaupunkia uudestaan. Budasta tuli vapaa kuninkaallinen kaupunki vuonna 1703, ja nousi Unkarin pääkaupungiksi uudestaan vuonna 1784. Vuonna 1873 Buda sekä Óbudan ja Pestin kaupungit yhdistyivät Budapestiksi.


title: Pest (kaupunki)

text: Pest on Tonavan halkoman Budapestin kaupungin itäinen puoli, joka on maastoltaan alavaa. Pest käsittää noin kaksi kolmasosaa Budapestin pinta-alasta.


title: Pest (kaupunki)

text: Buda, Óbuda ja Pest yhdistyivät vuonna 1873 Budapestiksi. Ennen yhdistymistä Pest oli itsenäinen kaupunki ja kirjoituksissa Pest mainitaan jo vuonna 1148. Tätä ennen muinaisilla kelteillä ja roomalaisilla oli jo asutuksia samalla alueella. Pest tuhottiin vuonna 1241 mongolien hyökkäyksessä, mutta rakennettiin uudelleen pian tämän jälkeen. Vuonna 1849 valmistui ensimmäinen Tonavan ylittänyt riippusilta, Széchenyin ketjusilta. Runsaat kaksikymmentä vuotta myöhemmin muodostui Budapestin kaupunki.


title: Jõelähtme

text: Jõelähtme () on kunta Harjumaan maakunnassa, Virossa. Sen asukasluku on 6 425 (1.1.2018) ja pinta-ala 211 neliökilometriä. Kunta on perustettu vuonna 1816.


title: Jõelähtme

text: Jõelähtme sijaitsee Suomenlahden rannikolla parikymmentä kilometriä Tallinnasta itään. Kunnan naapurikuntia ovat Maardu, Viimsi, Tallinna, Rae, Raasiku, Anija ja Kuusalu.


title: Jõelähtme

text: Vuonna 2011 Jõelähtmen kunnassa oli 6 462 asukasta, joista 5 310 (82,2 %) oli virolaisia, 891 (13,8 %) venäläisiä ja 255 (3,9 %) muita kansallisuuksia.


title: Jõelähtme

text: Kunta koostuu Kostiveren ja Loon pienkauppaloista (alevik) sekä 34 kylästä: Aruaru, Haapse, Haljava, Ihasalu, Iru, Jõelähtme, Jõesuu, Jägala, Jägala-Joa, Kaberneeme, Kallavere, Koila, Koipsi, Koogi, Kostiranna, Kullamäe, Liivamäe, Loo, Maardu, Manniva, Neeme, Nehatu, Parasmäe, Rammu, Rebala, Rohusi, Ruu, Saha, Sambu, Saviranna, Uusküla, Vandjala, Võerdla ja Ülgase. Kunnan keskuspaikka on Jõelähtmen kylä.


title: Jõelähtme

text: Loossa on yli 2 000 asukasta ja Kostiveressä yli 700 asukasta.


title: Jõelähtme

text: Kuntaan kuuluu Suomenlahdella muutama pieni saari: Rammu (pinta-ala on 102,6 ha), Laiakari (0,2 ha), Allu (1,6 ha), Koipsi (34,3 ha), Rohusi (12,5 ha), Umblu (1,6 ha), Väike- eli Põhja-Malusi ja Suur- eli Lõuna-Malusi (3,1 ja 7,0 ha) sekä Vahekari (0,6 ha).


title: Jõelähtme

text: Valtatie 1 Tallinnasta Narvaan kulkee Jõelähtmen poikki..


title: Jõelähtme

text: Maan suurin tavarasatama, Muugan satama sijaitsee osittain Jõelähtmessä, Uuskülan alueella.


title: SK Slavia Praha

text: SK Slavia Praha on tšekkiläinen vuonna 1892 Prahassa perustettu jalkapalloseura. Jo perustamisestaan lähtien seura on ollut yhdessä AC Sparta Prahan kanssa Tšekin parhaimmistoa. Seurojen keskinäiset paikallisottelut ovatkin tunnetuimpia Tšekin jalkapallohistoriassa. Slavia Praha on voittanut useita Tšekin ja Tšekkoslovakian mestaruuksia ja kerran Mitropa Cupin.


title: Ludwig-Musser

text: Ludwig-Musser on yhdysvaltalainen rumpu- ja lyömäsoitinvalmistaja. Ludwig-Musserin tuotemerkkejä ovat "Ludwig" ja "Musser".


title: Ludwig-Musser

text:
Yrityksen perustivat vuonna 1910 veljekset William F. ja Theo Ludwig. Alkuun yritys toimi "Ludwig & Ludwig" -nimisenä. Vuonna 1930 yritys yhdistyi "C.G. Conn Company"n kanssa, ja samassa yhteydessä William jätti yrityksen. Hän perusti W.F.L. Drum Companyn vuonna 1937.
Vuonna 1955 Ludwigin suku osti Ludwigin tuotannon Connilta ja nimesi sen "Ludwig Drum Companyksi". Vuonna 1966 Ludwig osti lyömäsoitinvalmistaja "Musser Marimba Company"n.


title: Ludwig-Musser

text: Ludwig oli 1970-luvulla maailman suurin rumpuvalmistaja ja sen rumpuja käyttivät silloin useat tunnetut rumpalit. Yritys nousi 1960-luvulla kun Beatlesin Ringo Starr käytti sen valmistamia rumpuja. Toinen kuuluisa käyttäjä oli Led Zeppelinin John Bonham. Ludwigin suosio alkoi laskea 1980-luvulla. Nykyisin Ludwig valmistaa edelleen rumpuja, mutta ei kuulu enää isoimpiin rumpuvalmistajiin.


title: Suso Cecchi D’Amico

text: Suso Cecchi D’Amico (s. "Giovanna Cecchi", 21. heinäkuuta 1914 Rooma, Italia – 31. heinäkuuta 2010 Rooma, Italia) oli italialainen käsikirjoittaja. Hän teki yhteistyötä useiden maansa huippuohjaajien, kuten Vittorio De Sican, Luchino Viscontin ja Michelangelo Antonionin kanssa.


title: Suso Cecchi D’Amico

text: Cecchi D’Amico oli 1960-luvulla ehdolla Parhaan alkuperäisen käsikirjoituksen Oscar-palkinnon saajaksi työstä elokuvassa "Casanova 70". Vuonna 1982 hän oli Cannesin elokuvajuhlien tuomariston jäsen.


title: Suso Cecchi D’Amico

text: Muita tunnettuja Cecchi D’Amicon elokuvia ovat "Rakas vihollinen" (1947), "Rocco ja hänen veljensä" (1960), "Boccaccio '70" (1962), "Tiikerikissa" (1962), "Kuinka äkäpussi kesytetään" (1967), "Mortadella" (1971), "Ludwig II" (1972), "Jeesus Nasaretilainen" (1977) ja "Hänen kaksi elämäänsä" (1985). Myös Cecchi D'Amicon isä Emilio Cecchi tuli tunnetuksi elokuvan parista.


title: Suso Cecchi D’Amico

text: Vaikka Cecchi D’Amico ei onnistunut saada työstään Oscaria, hän voitti useita muita merkittäviä palkintoja kansainvälisesti tunnetuilla elokuvajuhlilla.


title: Alfred Malherbe

text: Alfred Malherbe (14. heinäkuuta 1804, Metz–14. elokuuta 1866, Metz) oli ranskalainen raatimies ja amatööriluonnontieteilijä.


title: Alfred Malherbe

text: Malherbe oli Metzin museon hoitaja ja Metzin luonnontieteellisen seuran puheenjohtaja 1844–1865. Hän matkusteli paljon Pohjois-Afrikassa ja Sisiliassa. Hän julkaisi 4-osaisen tikkoja käsittelevän teoksen "Monographie des picidées" (1859–62). Hän nimesi atlaksenvihertikan François Le Vaillantin kunniaksi.


title: Lakimies (lehti)

text: Lakimies on vuonna 1902 ilmestymisensä aloittanut Suomalaisen Lakimiesyhdistyksen aikakauskirja. Lehdessä julkaistaan oikeustieteellisiä artikkeleita, oikeustapauskommentteja ja kirja-arvosteluja. Lehden päätoimittaja on professori Eva Tammi-Salminen.


title: Kevin Kurányi

text: Kevin Dennis Kurányi (s. 2. maaliskuuta 1982 Rio de Janeiro, Brasilia) on saksalainen jalkapalloilija, joka pelasi kotimaansa seurojen lisäksi Venäjän liigaseura FK Dynamo Moskovan riveissä. Hän pelasi myös Saksan jalkapallomaajoukkueessa. Hänellä on saksalais-unkarilainen isä ja panamalainen äiti. Hänellä on kroatialainen vaimo, jonka kanssa hänellä on poika ja tytär.


title: Kevin Kurányi

text: Jalkapalloilun Kurányi aloitti seitsemänvuotiaana vuonna 1988 Serrano FC-nimisessä joukkueessa Rio de Janeirossa Brasiliassa. Vuonna 1993 perheen muuttaessa Panamaan hän siirtyi Las Promesas Panaman joukkueeseen, jossa vuoden pelattuaan palasi Serranoon. 1996 hänen perheensä muutti jälleen Panamaan ja hän palasi vanhaan seuraansa. 1997 Kurányi muutti Saksaan, jossa hän pääsi pelaamaan VfB Stuttgartin juniorijoukkueeseen. Muutaman U-20 -pelin pelattuaan hän pääsi Stuttgartin edustusjoukkueeseen, jonka kanssa hän teki ensimmäisen sopimuksensa vuonna 2001.


title: Kevin Kurányi

text: Kaudella 2002-2003 hän oli Bundesliigan paras saksalainen maalintekijä, ja oli yksi joukkueen tärkeimpiä pelaajia joukkueen päädyttyä sarjassa toiseksi. Hän siirtyi Stuttgartista FC Schalkeen kesällä 2005. Kaudeksi 2010–2011 Kurányi siirtyy FK Dynamo Moskovaan.


title: Kevin Kurányi

text: Kurányi pelasi vuosina 2003-2008 Saksan maajoukkueessa 52 ottelua ja teki 19 maalia. Hänet valittiin myös vuosien 2004 ja 2008 EM-kilpailuihin, mutta jäi joukkueen ulkopuolelle Saksassa pidetyistä MM-kilpailuista 2006.


title: Kevin Kurányi

text: Ottelussa Venäjää vastaan 11. lokakuuta 2008 Kurányi oli jätetty pelaavaan kokoonpanon ulkopuolelle ja joutui seuraamaan ottelun katsomosta. Ensimmäisen puoliajan jälkeen hän päätti omavaltaisesti poistua kotiin, minkä seurauksena päävalmentaja Joachim Löw ilmoitti seuraavana päivänä, ettei tule enää valitsemaan Kurányita maajoukkueeseen.


title: Antonín Stavjaňa

text: Antonín Stavjaňa (s. 10. helmikuuta 1963) on tšekkiläinen entinen jääkiekkoilija, pelipaikaltaan puolustaja. Hän pelasi JoKP:ssä, Joensuussa vuosina 1990–1992. Vuonna 1986 Calgary Flames varasi Stavjaňan NHL:n 12. (numerolla 247). Hän ei kuitenkaan pelannut NHL:ssä tai ylipäätään Pohjois-Amerikassa.


title: Antonín Stavjaňa

text: JoKP:n lisäksi Antonín Stavjaňa on pelannut HV71:ssä, Ruotsin Elitserienissä ja Tšekin pääsarjassa Extraligassa. Hän on myös pelannut Tšekkoslovakian maajoukkueessa Kanada Cupissa vuosina 1987, 1991 ja myöhemmin Tšekin maajoukkueessa.


title: Antonín Stavjaňa

text: Stavjaňa voitti alle 18-vuotiaiden EM-hopeaa vuosina 1980 ja 1981 sekä alle 20-vuotiaiden MM-hopeaa vuosina 1982 ja 1983. Hän on kaksinkertainen maailmanmestari (vuosilta 1985 ja 1996) sekä nelinkertainen MM-pronssimitalisti (1987, 1989, 1990 ja 1993). Lisäksi hänellä on Extraligan mestaruudet vuosilta 1995, 1996, 1997 ja 1998. Hänet valittiin myös Extraligan parhaaksi puolustajaksi vuosina 1995 ja 1997. Keväällä 1998 hän sai myös Extraliigan herrasmiespelaajan palkinnon.


title: SPV (levy-yhtiö)

text: SPV GmbH on saksalainen metallimusiikin julkaisemiseen erikoistunut levy-yhtiö. Se perustettiin vuonna 1984 Roadrunner Recordsin saksalaiseksi jakelijaksi. SPV:n alaisuudessa toimii myös useita pienempiä levy-yhtiöitä, kuten Steamhammer, Synthetic Symphony, Oblivion, SPV Recordings ja Audiopharm. SPV:n kautta levyjään ovat julkaisseet muun muassa yhtyeet Kreator, Motörhead, Saxon, Sodom, Symphony X, Iced Earth, Skinny Puppy, Rage, Type O Negative, Angra ja Helloween.


title: SPV (levy-yhtiö)

text: Yhtiön nimi tulee saksan kielen sanoista Schallplatten, Produktion ja Vertrieb.


title: Aleksandr Hotovitski

text: Aleksandr Aleksandrovitš Hotovitski (, myös Aleksander Helsinkiläinen, 11. helmikuuta 1872 Kremenets, nyk. Ukraina – noin 16. kesäkuuta 1937) oli venäläinen ortodoksinen pappi, lähetystyöntekijä ja Helsingin ortodoksisen seurakunnan kirkkoherra vuosina 1914–1917.


title: Aleksandr Hotovitski

text: Hotovitski opiskeli Volynian hengellisessä seminaarissa ja Pietarin hengellisessä akatemiassa. Päätettyään opiskelunsa hänet lähetettiin lähetystyöntekijäksi New Yorkiin pyhän Nikolaoksen seurakuntaan. Hänet vihittiin avioliittoon ja pappeuteen vuonna 1896 San Franciscossa ja toimi tämän jälkeen pyhän Nikolaoksen seurakunnan kirkkoherrana. Hotovitski pyrki aktiivisesti kehittämään ortodoksisuutta Pohjois-Amerikassa ja perusti useita uusia seurakuntia. Hän myös toimitti perustamaansa "The American Orthodox Messenger" -lehteä.


title: Aleksandr Hotovitski

text: Vuonna 1914 Hotovitski nimitettiin Venäjän Berliinin suurlähetystön kirkon kirkkoherraksi, mutta ensimmäinen maailmansota muutti suunnitelmia ja Hotovitski saapui Helsinkiin kaupungin seurakunnan kirkkoherraksi ja ortodoksisten kirkkojen piirinvalvojaksi. Helsingissä hän toimitti "Gelsingforskij Prikodskij Listok" -lehteä.


title: Aleksandr Hotovitski

text: Näkyväksi muistomerkiksi jäi Uspenskin katedraalin Golgata-risti, jonka hän hankki vuonna 1916 yksityisin lahjoituksin; tosin ikonikokonaisuuteen alun perin tarkoitettu taustakuva, jossa olisi ollut kevyesti hahmotettu Jerusalemin kaupunki yllään puolipilvinen yötaivas, jäi toteuttamatta sopivan taiteilijan puutteessa.


title: Aleksandr Hotovitski

text: Vuonna 1917 hän siirtyi Moskovaan Kristus Vapahtajan kirkon kalustonhoitajaksi. Lokakuun vallankumouksen jälkeen kirkon tilanne vaikeutui. Hotovitski vangittiin 1920-luvulla useita kertoja ja tuomittiin vallankumoustribunaalissa 13. joulukuuta 1922 kymmeneksi vuodeksi pakkotyöhön. Hänet kuitenkin armahdettiin viiden vankilavuoden jälkeen. Viimeisen kerran Hotovitski vangittiin 16. kesäkuuta 1937 ja ilmeisesti tuomittiin teloitettavaksi jo samana päivänä. Tuomion syynä oli "osallistuminen kirkollisten terroristien organisaation neuvostovastaiseen toimintaan ja kiihotukseen".


title: Aleksandr Hotovitski

text: Venäjän ortodoksinen kirkko kanonisoi Hotovitskin vuonna 1994 ja vuoteen 2012 saakka hänen muistopäiväänsä vietettiin Suomessa ja Pohjois-Amerikassa 4. joulukuuta, hänen kanonisointipäivänänään. Vuodesta 2012 lähtien pappismarttyyri Aleksanderin muistopäivä on hänen kuolinpäivänään 19. elokuuta.


title: Aleksandr Hotovitski

text: Uspenskin katedraalin krypta on pyhitetty pappismarttyyri Aleksander Hotovitskin muistolle. Kryptan temppelijuhlaa vietetään hänen muistopäivänään 19.8.


title: Tiiviin aineen fysiikan tutkimus Suomessa

text: Suomessa tutkitaan tiiviin aineen fysiikkaa usean korkeakoulun tutkimuslaboratoriossa.


text: Teknillisessä korkeakoulussa fysiikan laboratorio tutkii kokeellista ja laskennallista tiiviin aineen fysiikkaa. Sen kylmälaboratorio tutkii nanoelektroniikkaa ja matalien lämpötilojen teoreettista ja kokeellista fysiikkaa ja onkin saavuttanut tässä merkittäviä tuloksia: laboratoriossa on päästy hyvin lähelle absoluuttista nollapistettä. TKK:n Optiikka ja molekyylimateriaalit -laboratoriossa tutkitaan muun muassa supramolekyylejä ja itseorganisoitumista.


title: PTEN

text: PTEN (, suom. fosfataasi- ja tensiinihomologi) on ihmisen geeni, joka kuuluu kasvunrajoitegeeneihin. Se sijaitsee kromosomissa 10q23.3. Geeniä vastaava PTEN-proteiinia on olemassa lähes kaikissa ihmiskehon kudoksissa. Geenin tuote toimii fosfataasientsyymeihin kuuluvana fosfodiesteraasina.


title: PTEN

text: "PTEN"-geenin mutaatioita ja deleetioita on havaittu useissa syöpäkasvaimissa, esimerkiksi glioblastoomassa, eturauhassyövässä ja rintasyövässä. Geenin inaktivaatio johtaa lisääntyneeseen soluproliferaatioon ja vähentyneeseen solukuolemaan. Mutaatio "PTEN"-geenissä lisää alttiutta sairastua harvinaiseen Cowdenin oireyhtymään.


title: Umberto Marcato

text: Umberto Marcato (s. 1936 Padova, Italia) on italialainen laulaja, joka nautti suurta suosiota Suomessa 1950- ja 1960-luvulla; hän oli merkittävä osa suomalaista tanssilavakulttuuria. Suomeen esiintymään hän tuli ensimmäisen kerran Pohjoismaiden kiertueellaan vuonna 1957, jolloin hänen laulamansa ”Guaglione” (”Poika varjoiselta kujalta”) ja ”Lazzarella” nousivat levymyyntitilastojen kärkipaikoille. Marcato palasi muutaman vuoden tauon jälkeen suomalaisille iskelmälistoille levyttämällä Toivo Kärjen tangoja italian kielellä vuosina 1963 ja 1964 (esimerkiksi ”Liljankukka” / ”Resterá”). Hän esitti lauluja myös suomeksi; niistä tunnetuimpia oli tango ”Miksi puhelin ei soi” vuodelta 1965. Hän on esiintynyt suomalaisissa elokuvissa "Isaskar Keturin ihmeelliset seikkailut" (1960) ja "Iskelmäprinssi" (1991).


title: Umberto Marcato

text: Toisin kuin Suomessa on yleisesti luultu, Marcato ei ole ollut erityisen suosittu kotimaassaan Italiassa; sikäläisiltä 1950- ja 1960-luvun hittilistoilta ei löydy ainuttakaan hänen levyään. Hänen duettonsa ”Sole, sole” ruotsalaisen Siw Malmkvistin kanssa ylsi kuitenkin kohtalaiseen kansainväliseen menestykseen vuonna 1964. Nykyisin Marcato asuu Italiassa Padovassa, vaikka hän vietti ennen paljon aikaa myös Ruotsissa.


title: Hugh Martin

text: Hugh Martin (11. elokuuta 1914 Birmingham, Alabama – 11. maaliskuuta 2011 Encinitas, Kalifornia) oli yhdysvaltalainen musikaalien säveltäjä ja sanoittaja sekä laulaja ja pianisti.


title: Hugh Martin

text: Martin oli mukana työstämässä musikaalia "Meet Me in St. Louis" (1944), johon sisältyi hänen tunnetuimpien laulujensa joukkoon lukeutuva "Have Yourself a Merry Little Christmas". Hän oli Judy Garlandin läheinen ystävä. Huomattavassa osassa Martinin lauluista (ml. "Have Yourself a Merry Little Christmas" ja "The Trolley Song") hänen yhteistyökumppaninaan toimi Ralph Blane.


title: Hugh Martin

text: Martin oli Blanen kanssa kahdesti ehdolla parhaan laulun Oscar-palkinnon saajaksi ja oli lisäksi nelinkertainen Tony-ehdokas. Hän oli vanhuuteensa saakka levyttänyt muiden muassa Michael Feinsteinin ja Del Delkerin kanssa sekä esiintynyt julkisuudessa. Hän oli seitsemännen päivän adventisti.


title: Hugh Martin

text: Hugh Martin otettiin vuonna 1983 Songwriters Hall of Famen jäseneksi. Hän kuului myös Alabama Music Hall of Fameen.


title: Siw Malmkvist

text: Siw Gunnel Margareta Malmkvist (s. 31. joulukuuta 1936 Landskrona) on ruotsalainen laulaja ja näyttelijä. Hänen läpimurtonsa tapahtui Ruotsissa vuonna 1959, jolloin hän voitti sikäläisen laulukilpailun. Malmkvist on levyttänyt myös suomeksi ja ollut suosittu myös Suomessa. Eurovision laulukilpailuissa hän edusti Ruotsia vuonna 1960. Toisen kerran hän osallistui edustaen Länsi-Saksaa Eurovision laulukilpailussa v. 1969 kappaleella ""Prima Ballerina"" ja sijoittui yhdeksänneksi. Malmkvist on ollut naimisissa Lasse Mårtensonin kanssa.


title: Frans de Waal

text: Frans B.M. de Waal (s. 1948, 's-Hertogenbosch, Alankomaat) on psykologi, etologi ja kädellisten tutkija. Hän on kädellisten käyttäytymisen professori Emoryn yliopistossa, Atlantassa, Yhdysvalloissa. de Waal on myös kirjoittanut lukuisia kirjoja kädellisten käyttäytymisestä, joista on suomennettu ainakin "Hyväluontoinen : oikean ja väärän alkuperä ihmisessä ja muissa eläimissä" (alkuteos "Good natured : the origins of right and wrong in humans and other animals"). Hänen tutkimuksensa keskittyy kädellisten sosiaaliseen käyttäytymiseen, kuten ristiriitojen ratkaisuun, yhteistyöhön ja ruuan jakamiseen.


title: Frans de Waal

text: de Waal valmistui biologian tohtoriksi Utrechtin yliopistosta vuonna 1977. Väitöskirjaansa varten hän tutki makakien aggressiivista käytöstä ja liittoumia.


title: Frans de Waal

text: Vuonna 1975 de Waal aloitti kuusivuotisen tutkimuksen maailman suurimmasta vankeudessa elävästä simpanssilaumasta Arnhemin eläintarhassa. Tutkimus poiki useita opinnäytteitä, ja johti de Waalin ensimmäisen kirjan, "Chimpanzee Politics" (suomeksi "Simpanssien politiikka"), julkaisemiseen vuonna 1982.


title: Frans de Waal

text: Vuonna 1981 hän muutti Yhdysvaltoihin ottaakseen vastaan viran Wisconsin National Primate Research Centerissä. Vuonna 1991 hän otti vastaan nykyisen virkansa Yerkes National Primate Research Centerissä.


title: Frans de Waal

text: de Waal on tutkinut kädellisten luontaista empatiakykyä ja tullut siihen johtopäätökseen, että ihmisapinat ja ihmiset ovat vain erityyppisiä apinoita ja että lajien välillä on vain pieniä eroja.


title: Frans de Waal

text: Kirjassaan "Our Inner Ape" (suomeksi "Sisäinen apinamme") hän tutkii ihmisten käyttäytymistä kädellistutkijan näkökulmasta, käyttäen simpanssien ja kääpiösimpanssien käyttäytymistä vertauskuvana ihmisen psykologialle.


title: Frans de Waal

text: Aikakauslehti Time nimesi hänet yhdeksi vuoden 2007 sadasta vaikutusvaltaisimmasta ihmisestä.


title: Frans de Waal

text: de Waal työskentelee myös sosiaalipsykologian parissa, ja julkaisee artikkeleita Kalifornian yliopiston Greater Good Science Centerin julkaisemassa Greater Good-aikakauslehdessä. Hän kirjoittaa myös kolumnia suosittuun hollantilaiseen "Psychologie"-aikakauslehteen.


title: Đoković

text: Đoković -nimisiä henkilöitä: